title: Luettelo Pokémon-lajeista (81–100)

text:
Magnemite (japaniksi Coil) on sähkötyypin pokémon. Toisen sukupolven peleistä lähtien, se on tunnettu sähkö- ja terästyypin pokemonina. Magnemite ja Magneton olivat ennen kuudetta sukupolvea ainoat pokémonit, jotka olivat saaneet seuraavassa sukupolvessa toisen tyypin.
Magnemite kehittyy Magnetoniksi tasolla 30.


title: Luettelo Pokémon-lajeista (81–100)

text: Magnemite muistuttaa metallista palloa, jolla on yksi iso silmä, kaksi isoa magneettia sen vasemmalla ja oikealla puolella, iso ruuvi sen silmän yläpuolella, ja kaksi pienempää ruuvia sen etuosassa. Magnemite osaa leijua ilmassa antipainovoiman avulla ja elektromagneettinen säteily vetää sitä puoleensa.


title: Luettelo Pokémon-lajeista (81–100)

text: Magneton (japaniksi Rarecoil) on sähkö- ja terästyypin pokémon. Magneton on kehittynyt Magnemitesta tasolla 30. Magneton voi myös kehittyä neljännessä sukupolvessa Magnezoneksi nostamalla sitä tasolla ylöspäin mt. Coronetissa. Sanotaan myös, että kolme Magnemitea voi yhdistyä Magnetoniksi.


title: Luettelo Pokémon-lajeista (81–100)

text: Magneton näyttää kolmelta Magnemitelta, jotka ovat kiinni toisissaan. Kuten aikaisempi muotonsa, myös Magneton leijuu antipainovoiman avulla ja elektromagneettinen säteily vetää sitä puoleensa.


title: Luettelo Pokémon-lajeista (81–100)

text: Farfetch'd (lausutaan [fa:fetʃd]) on ruskea sorsamainen lintupokémon. Sen nimi tulee englannin kielestä sanoista "far fetched", jotka tarkoittavat "kaukaa haettua". Se kantaa aina mukanaan vihreää purjonvartta, jolla se miekkailee. Kyseinen Pokemon on melkein sukupuuttoon kuollut, koska monien mielestä Farfetch'd on hyvän makuista purjokastikkeen kera. Red ja Blue versioissa sen saakin vain vaihtamalla Vermilion Cityssä olevalta välittäjältä. Myöhemmissä peleissä on kuitenkin mahdollista pyydystää villi Farfetch'd. Farfetch'dilla ei ole lainkaan kehitysmuotoja.


title: Luettelo Pokémon-lajeista (81–100)

text: Doduo on normaali-tyypin Pokémon joka muituttaa strutsia. Se kehittyy tasolla 31 Dodrioksi. Sillä ei ole siipiä joten se ei osaa lentää, vaikka onkin lentotyyppiä. Mutta peleissä sekä Doduolle että Dodriolle voi kuitenkin opettaa HM-lentoiskun, Fly:n. Sillä on kaksi päätä ja kaksi munaa. Sen nimi tulee sanoista dodo, joka tarkoittaa lentokyvytöntä lintua ja sanasta duo, jolla viitataan sen kahteen päähän. Doduon toisen pään on sanottu tulleen äkillisestä mutaatiosta tuhansia vuosia sitten. Doduon molemmissa päissä on yleensä samat aivot, mutta on myös tavattu harvinaisia yksilöitä joilla on selvästi eri aivot.


title: Luettelo Pokémon-lajeista (81–100)

text: Doduo voidaan pyydystää luonnosta kaikissa Pokémon-videopeleissä. Doduo löytyy myös pelistä Pokémon Snap.


title: Luettelo Pokémon-lajeista (81–100)

text: Pokémon-animesarjan jaksossa "Luita myöten paha" ("Bad to the Bone"), Rakettiryhmän Jessien Arbokia vastaan tulee Doduo, mutta tämä taistelu keskeytyy, koska Doduon päät alkavat taistelemaan toistensa kanssa.


title: Luettelo Pokémon-lajeista (81–100)

text: Dodrio on normaali-tyypin Pokémon ja Doduon toinen ja viimeinen muoto josta se kehittyy tasolla 31. Dodrio on lentokyvytön Pokemon, jolla on pitkät ja voimakkaat jalat. Dodrio muistuttaa strutsia ja se liikkuu kuin maatiekiitäjä. Sen nimi tulee sanoista "dodo", joka tarkoittaa lentokyvytöntä lintua ja sanasta trio jolla viitataan Dodrion kolmeen päähän. Sen päiden viitataan edustavan iloa, surua ja vihaa. Kun Dodrio nukkuu, sen kaikki päät eivät nukahda. Kun kaksi muuta päätä nukkuu, yksi jää hereille -turvallisuuden takaamiseksi.


title: Luettelo Pokémon-lajeista (81–100)

text: Seel () on ensimmäisen sukupolven vesityypin Pokémon. Seelin nimi tulee englannin kielen sanasta "seal", joka tarkoittaa hyljettä. Se kehittyy Dewgongiksi tasolla 34.


title: Luettelo Pokémon-lajeista (81–100)

text: Seel muistuttaa valkeaa hyljettä tai merileijonaa, jolla on sarvi. Seelit elävät kylmissä merissä jäävuorten keskellä ja niiden paksu rasvakerros suojaa niitä kylmyydeltä. Seelit käyttävät sarviaan jäänläpi murtautumiseen.


title: Luettelo Pokémon-lajeista (81–100)

text: Dewgong () on ensimmäisen sukupolven vesi- ja jäätyypin Pokémon. Se kehittyy edeltävästä muodostaan Seelistä tasolla 34. Dewgongin nimi on muovattu oikean merinisäkkään, Dugongin (merilehmä) nimestä. Nintendo suunnitteli alun perin nimeävänsä Dewgongin Manatyksi, joka viittaa myös oikeaan merieläimeen, manaattiin.


title: Luettelo Pokémon-lajeista (81–100)

text: Dewgong muistuttaa ulkonäöltään valkoista hyljettä tai merileijonaa, jolla on torahampaat sekä päässä sarvi. Dewgongit elävät kylmissä merissä napojenläheisyydessä ja se kykenee varastoimaan lämpöenergiaa. Se on myös erinomainen uimari. Dewgong on taisteluissa hyvä vesi-, ja jäätyypin Pokémoneja vastaan, mutta taistelu-, kivi-, ruohotyypin vastukset ovat sille hankalia.


title: Luettelo Pokémon-lajeista (81–100)

text: Grimer () on kuvitteellinen myrkkytyypin Pokémon. Grimer kehittyy tasolla 38 Mukiksi. Nimi Grimer tulee sanasta grime (joka tarkoittaa likaa, kun taas grimer tarkoittaa likaajaa). Grimer rakastaa mutaa ja kaikkea saasteista.


title: Luettelo Pokémon-lajeista (81–100)

text: Grimer koostuu lähes kokonaan mädäntyneestä ja kovettuneesta mudasta sekä liasta. Se rakastaa saasteita ja voi aiheuttaa luonnon saastumisen jopa kaupunginlaajuisella alueella, sillä edes rikkaruohot eivät kasva Grimerin ollessa lähellä. Grimer menestyy likaisilla alueilla, kuten tehtaissa, kaatopaikoilla, viemäreissä ja saastuneissa vesissä. Se selviytyy ja kasvaa imemällä saastunutta mutaa, jota on poistettu tehtaista, mikä lisää sen myrkyn määrää. Jos Grimeria koskettaa kädellään, on vaikea saada kättä irti siitä. Grimer on luultavasti syntynyt saastuneesta merenpohjasta.


title: Luettelo Pokémon-lajeista (81–100)

text: Muk (), on kuvitteellinen myrkkytyypin Pokémon. Muk on kehittynyt tasolla 38 Grimeristä. Nimi Muk tulee englannin kielen sanasta muck, joka tarkoittaa kuraa tai likaa. Muk rakastaa kuraa ja kaikkea saasteista.


title: Luettelo Pokémon-lajeista (81–100)

text: Muk on huonon hygienian ja lian ilmentymä. Se rakastaa saasteita ja voi aiheuttaa koko kaupungin tai meren saastumisen, sillä edes rikkaruohot eivät kasva, jos se on lähellä. Muk menestyy likaisilla alueilla, kuten tehtaissa, kaatopaikoilla, viemäreissä ja saastuneissa vesissä. Mukin vastakohta on Suicune, joka puhdistaa vettä. Jos Mukia koskettaa kädellään, on vaikea saada kättä irti siitä. Muk on luultavasti syntynyt saastuneesta merenpohjasta, kuten Grimer. Muk on myös niin myrkyllinen, että jopa sen jättämässä limavanassakin on myrkkyä.


title: Luettelo Pokémon-lajeista (81–100)

text: Shellder () on kuvitteellinen vesityypin Pokémon. Shellder kehittyy Cloysteriksi "Vesikiven" ("Water Stone") avulla. Nimi Shellder tulee englannin kielisistä sanoista shell (joka tarkoittaa simpukan kuorta) ja shelter (joka tarkoittaa suojaa).


title: Luettelo Pokémon-lajeista (81–100)

text: Shellderin ulkonäkö muistuttaa simpukan ulkonäköä. Shellder on violetin värinen ja sen kuoren välistä näkyy kaksi suurta silmää sekä vaaleanpunainen kieli. Se on röyhkeä Pokémon, joka näyttää kieltä kenelle tahansa ja sylkee vastustajien päälle. Shellderin kuori on erittäin kova, ilmeisesti jopa kovempi kuin timantti, vaikka se muodostuu vain yhdestä sileästä kerroksesta. Shellderistä tulee haavoittuvainen, kun vastustaja hyökkää sen sisäpuolelle. Kun Shellder ei suojaa itseään, se hyökkää roiskaisemalla vettä vastustajaa päin tai puristaa vastustajaa voimakkaalla kuorellaan. Shellder liikkuu avaamalla ja sulkemalla kuortaan nopeasti, mutta se ei pysty liikkumaan maalla. Kun hiekanjyvä menee kuoren sisään, Shellderin nesteet valmistavat hiekanjyvästä täydellisen pyöreän helmen. Vaikka Shellderillä on kestävä kuori, se suojaa silti itseään nukkumalla hiekan alla. Shellder nukkuu kieli ulkona, mikä on luultavasti syy, miksi se hautautuu hiekkaan.


title: Luettelo Pokémon-lajeista (81–100)

text: Shellder on olennainen osa Slowpoken kehittymisessä. Jos Shellder puree Slowpoken häntään, nämä kaksi Pokémonia kehittyvät yhdessä Slowbroksi. Jos Shellder taas puree Slowpoken päähän, nämä kaksi kehittyvät yhdeksi Pokémoniksi, Slowkingiksi.


title: Luettelo Pokémon-lajeista (81–100)

text: Rakettiryhmän Jessie nappasi Shellderin jaksossa "Evoluutiomysteeri" ("The Evolution Solution"), mutta joutui luopumaan siitä pian, kun tämä kehittyi Slowpoken kanssa Slowbroksi.


title: Luettelo Pokémon-lajeista (81–100)

text: Cloyster () on kuvitteellinen vesi- ja jäätyypin Pokémon. Cloyster on kehittynyt tasolla "Vesikiven" ("Water Stone") avulla Shellderistä. Nimi Cloyster tulee englannin kielisistä sanoista cloister (tarkoittaa eristäytynyttä) ja oyster (tarkoittaa osteria).


title: Luettelo Pokémon-lajeista (81–100)

text: Cloysterin ulkonäkö muistuttaa simpukoiden ulkonäköä. Sillä on erittäin vahva, monikerroksinen kuori. Cloysterin kuorta eivät voi avata voimakkaimmatkaan ihmiset eivätkä edes pommit. Kukaan ei ole nähnyt Cloysterin tummaa sisäosaa, joka on sen heikoin kohta, sillä se on erittäin pehmeää ja haavoittuvaista. Cloysterit lähettävät paksuja ja voimakkaita piikkejä vastustajiaan päin ottelussa. Se sulkee kuorensa heti hyökättyään, jotta selviäisi suuremmitta vahingoitta. Cloysterin paksun kuoren päällä on suuria piikkejä, joista suurimmat ovat ylhäällä. Sen ulkokuori on violetin värinen ja sisäkuori harmaa.


title: Luettelo Pokémon-lajeista (81–100)

text: Gastly (jap. ゴース) on haamu- ja myrkkytyypin Pokémon. Gastly kehittyy Haunteriksi tasolla 25, ja lopulta vain vaihtamalla voimakkaaksi Gengariksi. Gastlyn kaasumaisen olemuksen takia fyysiset hyökkäykset eivät vaikuta siihen ollenkaan, eli toisin sanoen esimerkiksi taistelu-tyypin Pokémonit eivät voi vahingoittaa sitä. Gastly on heikko meedio-, maa-, hyönteis- ja muita kummitushyökkäyksiä vastaan.


title: Luettelo Pokémon-lajeista (81–100)

text: Gastlyn nimi tulee sanoista ghastly(kauhistuttava) ja gas (kaasu)


title: Luettelo Pokémon-lajeista (81–100)

text: Haunter on haamu ja myrkky-tyypin Pokémon. Se näyttää koostuvan vain ilmassa leijuvasta violetista päästä ja erillään leijuvasta kahdesta kädestä. Se kehittyy Gastlysta tasolla 25 ja kehittyy Gengariksi vaihtamalla. Sen iskuja ovat mm. Hypnoosi ja Unensyöjä.


title: Luettelo Pokémon-lajeista (81–100)

text: Haunterin nimi tulee englannin sanoista haunt (kummitella) ja hunter (metsästäjä).


title: Luettelo Pokémon-lajeista (81–100)

text: Gengar () on kuvitteellinen haamu- ja myrkkytyypin Pokémon. Nimi Gengar tulee sanasta doppelganger, joka tarkoittaa kaksoisolentoa. Gengar kehittyy Haunterista ainoastaan vaihtamalla. Haunter taas on kehitysmuoto Gastlysta, josta Haunter kehittyy tasolla 25. Gengar on levitate ominaisuutensa ansiosta immuuni maatyypin iskuille


title: Luettelo Pokémon-lajeista (81–100)

text: Gengar tuo mieleen hengen ja haamun. Gengar kävelee kahdella jalalla, sillä on violetti olemus ja punaiset silmät ja suuret terävät korvat. Gengarilla on aina ilkeä hymy huulillaan ja sillä on lyhyet ja paksut sekä kädet että jalat. Gengarilla on myös lyhyt häntä ja piikkejä selässään. Gengar on yöpokémon, joten sen hyökkäykset tapahtuvat vain yöllä. Gengar rakastaa ihmisten pelästyttämistä täysikuun aikana.


title: Luettelo Pokémon-lajeista (81–100)

text:
Onix () on kivityypin Pokémon. Se muistuttaa isoa, kivenlohkareista koostuvaa käärmettä, jonka päässä on sarvi. Tämä pokémon on tullut tunnetuksi televisiosarjassa Brockin Pokémonina. Hän jätti sen veljelleen Forrestille salin johtamista varten erikoisjaksossa "A Family That Battles Together Stays Together!", jota ei ole Suomessa nähty. Brockin palatessa salille 9. kauden jaksossa "Karseat tilat" ("Grating Spaces!") se oli kehittynyt. Onixin seuraava muoto on Steelix, joksi se muuttuu vaihtamalla sen "Metal Coat" -esineen kanssa toiseen pelilaitteeseen.
Kanton Pokemoneista Onix on kaikkein pisin.


title: Luettelo Pokémon-lajeista (81–100)

text: Drowzee (), on kuvitteellinen meediotyypin Pokémon. Drowzee kehittyy tasolla 26 Hypnoksi. Nimi "Drowzee" tulee englannin kielisestä sanasta "drowsy" (joka tarkoittaa unista).


title: Luettelo Pokémon-lajeista (81–100)

text: Drowzeen ulkomuoto perustuu tapiirin ulkomuotoon. Drowzeen luonne on kuitenkin erilainen kun tapiirin. Drowzee syö unia, mutta syödäkseen sen pitää saada uhrinsa nukkumaan. Drowzeen muisti on erittäin hyvä kun puhutaan unista, sillä se muistaa kenen tahansa unen, jonka se on syönyt. Jos joku muisteli näkevänsä hyvän unen, mutta ei muista millainen, syyllinen on luultavasti ollut Drowzee.


title: Luettelo Pokémon-lajeista (81–100)

text: Hypno (), on kuvitteellinen meediotyypin Pokémon. Hypno on kehittynyt tasolla 26 Drowzeesta. Nimi Hypno tulee englannin kielisestä sanasta hypnosis (joka tarkoittaa hypnoosia).


title: Luettelo Pokémon-lajeista (81–100)

text: Hypno on pahaenteinen Pokémon, joka nukuttaa ihmisiä ja muita Pokémoneja. Se heiluttaa heiluriaan, jota se kantaa aina mukanaan. Hypnolla on keltainen iho, suuret, teräväkärkiset korvat, pyöreä pää, suuri valkoinen aaltomainen kaulus ja kärsännäköinen nenä. Hypno syö unia, mutta se saa mahakipuja, jos uhri näkee painajaisia. Jotkut Hypnot ilmestyvät koulujen lähellä ja syrjäisillä teillä. Hypno saattaa pelästyttää lapsia ja muita ihmisiä yöllä ja hypnotisoida heitä. Hypno rentouttaa itseään meditoimalla tai harjoittelemalla joogaa. Hypno ei nuku koskaan ja se saa energiansa luultavasti uhriensa unista.


title: Luettelo Pokémon-lajeista (81–100)

text: Krabby on punainen painava rapu. Se on vesi-tyyppiä ja sen seuraava muoto on Kingler, joksi se kehittyy tasolla 28. Krabbyn sakset toimivat tehokkaana aseena ja ne myös auttavat sitä pitämään tasapainonsa, kun se kävelee sivuittain.


title: Luettelo Pokémon-lajeista (81–100)

text: Krabby oli Ash Ketchumin seitsemäs Pokémon. Koska Pokémon-kouluttaja voi kantaa kerrallaan enintään kuutta poképalloa, jotka sisältävät pokemonin, Krabby transportoitui suoraan professori Oakin laboratorioon Ashin pyydystettyä sen jaksossa "Mystery at the Lighthouse" ("Majakan mysteeri"). Ash käytti Krabbyä ensimmäisen kerran vasta Kanton Pokémon-liigassa jaksossa "Ensimmäinen kierros alkaa" ("Round One - Begin!"), jossa se myös kehittyi Kingleriksi voitettuaan ensimmäisen taistelunsa Mandi -kouluttajan Exeggutoria vastaan. Seuraavaksi se voitti Mandyn Seadran ja Golbatin.


title: Luettelo Pokémon-lajeista (81–100)

text: Kingler () on kuvitteellinen vesityypin Pokémon. Kingler on kehittynyt tasolle 28 Krabbysta. Nimi Kingler tulee englannin kielisistä sanoista king ("kuningas") ja angler ("onkija").


title: Luettelo Pokémon-lajeista (81–100)

text: Kinglerin ulkomuoto perustuu kuningasravun ulkonäköön. Nimi viittaa myös Kinglerin päälaella olevaan luiseen ja punaiseen "kruunuun". Kinglerillä on punainen ylävartalo, kun taas sen alaosa on vaaleampi. Sillä on myös kaksi todella suurta saksea, jotka ovat erittäin voimakkaat. Sakset ovat painavat, joten Kingler haluaa viettää aikaansa paljon vedessä, jossa vesi kannattaa osa niiden painosta. Sillä on myös neljä jalkaa, joilla se kävelee ympäriinsä. Kinglerin saksien ollessa alhaalla se on nopeampi liikkumaan.


title: Luettelo Pokémon-lajeista (81–100)

text:
Voltorb () on sähkötyypin Pokémon. Se muistuttaa paljon poképalloa, ja se nähtiinkin ensimmäisen kerran poképalloja valmistamassa yhtiössä. On arveltu, että Voltorbit ovat olleet Pokepallon inspiraationa. Sen yläpuoli on punainen ja alapuoli valkoinen ja se liikku pyörien. Tämä Pokémon on tullut tunnetuksi itsetuhokyvyistään. Tämän ominaisuuden takia kokeneetkin Pokémon-kouluttajat joutuvat käsittelemään sitä varoen.
Sen seuraava muoto on sitä paljon isompi Electrode, joksi se kehittyy tasolla 30. Voltorbin nimi koostuu englannin sanoista volt (tarkoitta volttia, eli jännitteen yksikköä) ja orb, joka puolestaan tarkoittaa palloa, mikä viittaa Voltorbin muotoon. Voltorbilla ei ole näkyvää suuta ja se näyttää lähes aina vihaiselta.


title: José Altafini

text: José João Altafini (s. 24. elokuuta 1938 Piracicaba, São Paulo, Brasilia) on brasilialaissyntyinen entinen jalkapalloilija, joka myöhemmin sai myös Italian kansalaisuuden.


title: José Altafini

text: Altafini voitti Brasilian riveissä maailmanmestaruuden vuonna 1958. Seuratasolta hänet muistetaan parhaiten italialaisesta Milanista.


title: José Altafini

text: Alfafini tunnetaan Brasiliassa myös lempinimellä "Mazzola" tai "Mazola". Tämä on viittaus italialaispelaaja Valentino Mazzolaan.


title: José Altafini

text: Altafini oli pelipaikaltaan hyökkääjä. Hänet tunnettiin hyvänä maalintekijänä.


title: José Altafini

text: Altafini edusti maajoukkuetasolla sekä Brasiliaa että Italiaa. Hän pelasi Brasilian maajoukkueessa vuosina 1957–1958 8 ottelua tehden 4 maalia ja Italian maajoukkueessa vuosina 1961–1962 6 ottelua tehden 5 maalia. Altafini edusti Brasiliaa MM-kilpailuissa vuonna 1958 ja Italiaa vuonna 1962.


title: José Altafini

text: Altafini edusti Milania vuosina 1958–1965. Hän saavutti seuran riveissä Euroopan cupin voiton ja kaksi Italian-mestaruutta. Altafini voitti Milanin riveissä kerran sekä Euroopan cupin että Serie A:n maalikuninkuuden.


title: José Altafini

text: Altafini edusti pääsarjatasolla lisäksi Brasiliassa Palmeirasia sekä Italiassa Napolia ja Juventusta. Hän voitti kaksi Italian-mestaruutta Juventuksessa.


title: José Altafini

text: Altafini teki kaikkiaan 216 maalia Italian Serie A:ssa. Hän on sarjan kaikkien aikojen maalitilaston jaetulla kolmannella sijalla.


title: Mazzola

text: Mazzola voi tarkoittaa seuraavia:


title: Silver Banshee

text: Silver Bansheen on DC Comicsin luoma superroistotar. Silver Bansheen ensitapaaminen tapahtui lehdessä "Action Comics #595" vuonna 1987. Hahmon on luonnut John Byrne. Silver Bansheen kyvyt ovat luoda korkeaa ääntä, super nopeus, kestävyys ja kyky teleportata.


title: Silver Banshee

text: Silver Banshee on myös esiintynyt "Smallville" -televisiosarjassa.


title: Sergio Rodríguez

text: Sergio Rodríguez (s. 12. kesäkuuta 1986 Teneriffa) on espanjalainen koripalloilija, joka edustaa nykyisin Real Madridia.


title: Sergio Rodríguez

text: Rodríguez pelasi juniorina CB Estudiantesin juniorijoukkueissa. Hän debytoi edustusjoukkueessa kauden 2003–2004 pudotuspelien aikana. Viimeisellä kaudellaan Estudiantesissa Rodríguez teki 10,0 pistettä ja antoi 5,0 syöttöä ottelua kohden. Hän osallistui kauden jälkeen , jossa Phoenix Suns varasi hänet 27. pelaajana. Heti varauksen jälkeen seura möi hänet Portland Trail Blazersille. Rodríguez pelasi Portlandissa kolme ensimmäistä NBA-kauttaan ja teki parhaimmillaan 4,5 pistettä ottelua kohden. Kesäkuussa 2009 Portland vaihtoi hänet Sacramento Kingsin kanssa. Rodríguez edusti seuraa helmikuuhun 2010 asti, jolloin hänet myytiin New York Knicksille. Hän edusti seuraa loppukauden ja teki 7,4 pistettä ottelua kohden. Heinäkuussa 2010 Rodríguez siirtyi Real Madridiin.


title: Sergio Rodríguez

text: Vuonna 2015 EM-kultaa Espanjan maajoukkueessa voittanut Rodríguez valittiin turnauksen tähdistöviisikkoon.


title: Vepsä (sukunimi)

text:
Vepsä on suomenkielinen sukunimi. Nykyisenä nimenä Vepsä on 508 henkilöllä. .
Nimenä Vepsä on yleinen Etelä ja Laatokan-karjalassa.


title: Taapajärvi

text: Taapajärvi on kylä Kolarin kunnassa. Taapajärvessä on ollut koulu ja kauppa, mutta kummatkin on lakkautettu. Taapajärven kylän vieressä sijaitsee samanniminen järvi nimeltään Taapajärvi".


title: Glamour of the Kill

text: Glamour of the Kill, tunnetaan myös 'GOTK,' on metalcoreyhtye Yorkista, Iso-Britanniasta.


title: Carol Danvers

text: Carol Danvers on Marvel-kustantamon sarjakuvien hahmo. Roy Thomasin ja Gene Colanin luoma hahmo teki ensiesiintymisensä Yhdysvaltain ilmavoimien everstinä "Marvel Super-Heroes" -lehden numerossa 13 (maaliskuu 1968) ja teki ensiesiintymisensä ensimmäisenä Neiti Ihmeenä "Ms. Marvel" -lehden numerossa 1 (tammikuu 1977), saatuaan supervoimat krii-rodun DNA:n sekoittumisesta omaan DNA:hansa, mikä tapahtui "Captain Marvel" -lehden numerossa 18.


title: Carol Danvers

text: Danvers esiintyi 1970-luvulla lähinnä oman lehtensä päähenkilönä ennen kuin alkoi tehdä yhteistyötä supersankariryhmien, kuten Kostajien ja Ryhmä-X:n kanssa. Danvers on supsersankarihistoriansa aikana käyttänyt myös nimiä Binari (), Sotalintu () ja Kapteeni Ihme (), ja on esiintynyt myös televisiosarjoissa ja videopeleissä.


title: Carol Danvers

text: Carol Danvers työskenteli upseerina Yhdysvaltain ilmavoimissa sekä turvallisuuspäällikkönä sotilastukikohdassa, jossa hän tapasi myös tohtori Walter Lawsonin, joka oli todellisuudessa krii-supersankari Kapteeni Ihmeen peitehenkilöllisyys. Vaikka Kapteeni Ihme pelasti hänen henkensä eräässä räjähdyksessä, Danvers haavoittui silti erittäin vakavasti.


title: Carol Danvers

text: Myöhemmin ilmeni, että Danvers oli saanut räjähdyksestä osan Kapteeni Ihmeen DNA:ta, mikä antoi hänelle useita supervoimia, rajoitetut näkijän kyvyt sekä vastustuskyvyn useita myrkkyjä vastaan. Näin hän otti käyttöön supersankaritittelin "Neiti Ihme". Vaikka hän toimi aluksi yksin, hän alkoi myöhemmin silloin tällöin osallistua taisteluihin superrikollisia vastaan Puolustajien, Kostajien, Hämähäkkimiehen, Möykyn, ja Rautamiehen kanssa.


title: Carol Danvers

text: Hän kokee myös useita vastoinkäymisiä, kun Mystikko tappaa hänen rakastajansa Michael Barnettin, ja kuinka rinnakkaistodellisuudesta tullut Immortusin pojaksi itseään kutsuva "Marcus" teki hänet raskaaksi. Danversin synnyttämä poika ikääntyi epätavallisen nopeasti Marcusin vaihtoehtoiseksi versioksi. Kyseisen version Marcusista kuoltua vanhuuteen ja Danversin palattua takaisin Maahan, Rogue poisti pysyvästi hänen voimansa ja muistonsa. Professori X myöhemmin palautti muistot ja Danvers syytti Kostajia Marcusin manipulointiin lankeamisesta. Myöhemmin, poistaessaan Pentagonista tiedot sekä Ryhmä-X:stä että itsestään, Danvers lähtee avaruusmatkalle Ryhmä-X:n kanssa. Brood-nimisen avaruusoliorodun tekemät kokeet antavat hänelle uudet supervoimat, jolloin hän ottaa käyttöön koodinimen "Binari". Hän kykeni ammentamaan voimaa valkoisista aukoista, ja joutuu Ryhmä-X:n lisäksi useisiin kohtaamisiin Uusien Mutanttien sekä brittiläisen supersankariryhmä Excaliburin kanssa.


title: Carol Danvers

text: Tarinan "Operation Galactic Storm" aikana Danvers menetti yhteytensä valkoiseen aukkoon, ja hänen voimansa palautuivat samanlaisiksi kuin aikana, jolloin hän oli vielä Neiti Ihme. Hänen energianmanipulointivoimansa Binaarina kuitenkin säilyivät, mutta heikommalla tasolla. Useiden seikkailujen jälkeen hän palaa Kostajien jäseneksi uudella koodinimellä "Sotalintu". Hän ajautuu kuitenkin alkoholismiin ja kamppailee voimiensa ja muistojensa menetyksen kanssa. Lopulta hänet poistetaan kenttätyöstä.


title: Carol Danvers

text: Danvers päätyi elämään "Kapteeni Ihmeenä" valetodellisuudesta, johon Purppuranoita oli hänet vanginnut. Tämä todellisuus oli muodostunut hänen halustaan tulla hyväksytyksi, hänen tullessa lopulta todistaneeksi olevansa maailman suosituin supersankari. Hänen palatessa taas aktiiviseksi, hän otti jälleen käyttöön Neiti Ihmeen tittelin ja oli Rautamiehen ohella yksi vahvimmista superihmisten rekisteröimislain kannattajista.


title: Carol Danvers

text: Heinäkuussa 2012 alkaneessa sarjakuvassa Kaaossota, alkuperäisen Kapteeni Ihmeen kuoltua uudelleen pian henkiinheräämisensä jälkeen taistelussa Kaaoskuningasta vastaan, Danvers omaksuu Kapteeni Ihmeen tittelin ja alkaa tutkia tarkemmin menneisyyttään.Neiti Ihme on esiintynyt kolmessa videopelissä: "", "" ja "Marvel Super Hero Squad".


title: Sonic Advance

text: Sonic Advance on tasohyppelypeli Sonic the Hedgehog sarjasta joka on kehitetty Game Boy Advancelle. Peli julkaistiin Japanissa 20. joulukuuta 2001 ja muissa maanosissa se julkaistiin vuonna 2002. Peli on ensimmäinen Sonic-peli joka on kehitetty ja julkaistu Nintendo-konsolille. Peli on myös järjestykseltään toinen Dimpsin ja Sonic Teamin kehittelemä käsikonsoli-Sonic peli (Sonic Pocket Adventuren olessa ensimmäinen). Sonic Advance kehitettiin myös Nokian N-Gage laitteelle joka julkaistiin lokakuussa 2003 Sonic N nimisenä.


title: Sonic Advance

text: Pelaajalla on pelattavana 6 normaalin alueen lisäksi X-Zone (X-alue) ja Moon Zone (Kuu-alue). Jokainen normaalialue sisältää 2 tasoa. 1.taso läpäistään ohittamalla kyltti jossa näkyy Dr.Eggmanin naama. 2.taso läpäistään avaamalla kapseli jossa on Sonicin eläinystäviä vankina.


title: Sonic Advance

text: Peli sisältää neljä pelattavaa hahmoa; Sonicin, Tailsin, Knucklesin ja Amyn. Jokaisella hahmolla on samat liikkeet kuin Sonic the Hedgehog 3 ja Sonic & Knuckles -peleissä. Jokaisella hahmolla on oma erikoisliike, mm. Sonicilla on liitoskilpi, Tailsillä lentäminen ja Knucklesilla liitäminen ja kiipeäminen. Skeittaamiskaiteet joita kohdattiin ensimmäisenä Sonic Adventure 2 pelissä tekevät tässä pelissä ensiesiintymisen 2D-muodossa. Tässä pelissä Sonicin ja Tailsin voi saada samaan aikaan läpäisemään tasoja painelemalla huijauskoodin hahmovalikkoon. Kuitenkin, kyseisen tyylinen pelaaminen on tuttua Sonic the Hedgehog 2 pelistä jossa 1 pelaaja ohjaa Sonicia kun taas Tails seuraa häntä aina sinne minne Sonic menee.


title: Sonic Advance

text: Pelissä voi löytää erikoistrampoliineja (eng.Special Springs) joihin hyppäämällä pääsee Erikoistasoihin. Erikoistasoissa hahmot menevät tunnelia pitkin alaspäin lumilaudoilla ja pelaajien tehtävänä on samalla kerätä tarvittava määrä sormuksia suorittaakseen erikoistason. Aina kun taso on voitettu, pelaaja saa Chaos Emeraldin, vaikka kuitenkin jokainen Erikoistaso sisältää vain yhden Chaos Emeraldin, joten samasta tasosta ei voi tienata useampia Chaos Emeraldeja. Toisin kuin vanhemmissa Sonicin 2D-peleissä, Emeraldit on jaettu eri hahmoille saataviksi. Kun pelaaja on kerännyt kaikki Emeraldit ja suorittanut X-Zonen kaikilla neljällä hahmolla, he voivat suorittaa Moon Zonen sen myötä kun Sonic on läpäissyt X-Zonen uudestaan.


title: Sonic Advance

text: Sonic Advance, kuten Sonic Advance 2 ja Sonic Pinball Party sisältää extrapelin nimeltään Tiny Chao Garden. Siinä pelaajat voivat siirtää heidän Chao-olentojaan ihan mistä Game Boy Advance pelistä tahansa GameCube peleihin ja takaisin liittämällä GBA-konsoli GameCuben linkkikaapeliin. Toisin kuin seikkailupeleissä, Tiny Chao Garden on enemmän rajoitettu. Chao ei vanhene, vaan se voi käyttää ainoastaan hedelmää ja kolmea lelua jotka täytyy ostaa Tiny Chao Gardenista itsestään, ja ainoastaan yksi Chao voi olla kerrallaan puutarhassa. Munankin voi myös varastoida puutarhaan, ja se voi kuoriutua kun Chao Gardenissa ei ole yhtään Chao-olentoja. Chao voi lähteä puutarhasta siirtämällä sen seikkailupeliin tai juoksemalla pois puutarhasta (jonka ne tekevät kun ne vihaavat pelaajaa, tätä kuitenkin tapahtuu todella harvoin).


title: Sonic Advance

text: Hedelmät, lelut ja munat täytyy ostaa sormuksilla. Pelaaja voi myös ostaa tavaroita tasoista saamilla sormuksillaan. Sormuksia voi tienata myös pelaamalla kahta mini-peliä: korttipeliä tai kivi-paperi-sakset-peliä. Sormukset, hedelmät ja munat voi siirtää seikkailupeleihin, mutta ei niistä takaisin.


title: Sonic Advance

text: Tarina alkaa siitä kun Sonic menee etsimään Eggmania ympäri South Islandia, keräämällä Chaos Emeraldeja. Sonic saapuu Angel Islandille(Enkelisaarelle) ja hän näkee robotin jonka nimi on Metal Knuckles, ja Eggmanin rakentaman Egg Rocket nimisen raketin jonka tarkoituksena on mennä ulkoavaruuteen, joten Sonic menee sisään etsimään Eggmanin, myöhemmin hän löytää Eggmanin ja Sonic lähtee jahtaamaan häntä ulos ja päihittää hänet.


title: Sonic Advance

text: Huono loppu: Kun Sonic on päihittänyt Eggmanin, Sonicilla ei ole tarpeeksi Chaos Emeraldeja. Hän putoaa maahan ja Tails saa hänet kiinni Tornado-lentokoneellansa.


title: Sonic Advance

text: Hyvä loppu: Kun Sonic on päihittänyt Eggmanin, hän kerää kaikki Chaos Emeraldit jonka jälkeen hän muuttuu Super Soniciksi ja saa ensimmäistä kertaa Eggmanin kiinni kuussa. Kun Super Sonic päihittää Eggmanin ja lentää pois kuusta, Tails, Knuckles ja Amy ihmettelevät mitä Sonicille tapahtui, joten Tails lähtee etsimään Sonicia muutamaa päivää myöhemmin. Hän löytää Super Sonicin joka tuli kuusta, Tails vilkuttaa hänelle.


title: Sonic Advance

text: Sonic Advance on merkittävä, koska se oli niin debyytti Sonic-peli Game Boy Advancelle ja siksi kun se on alkuperäinen Sonic-peli joka on luotu Nintendon konsolille. Peli sai hyviä vastaanottoja Sonic-faneilta ja kriitikoilta. Pelin menestys johti sarjan kahden jatko-osan, Sonic Advance 2 ja Sonic Advance 3 pelien tekemiseen.


title: Sonic Advance

text: Maaliskuussa 2009, Official Nintendo magazine arvosteli Sonic Advance-pelin 75:ksi parhaimmaksi peliksi joka on julkaistu Nintendo konsolille.


title: Sonic Advance

text: Sonic N on Sonic Advance joka on kehitetty Nokian N-Gagelle. Se julkaistiin Pohjois-Amerikassa 7. lokakuuta 2003.


title: Kolarin kunnankirjasto

text: Kolarin kunnankirjasto on Kolarin kunnan pääkirjasto. Kirjasto sijaitsee Kolarin kylällä Kolarin kunnassa Kolarin kunnantalon vieressä. Kirjaston vieressä on myös poliisi ja Kela. Kirjastolla on myös kirjastoauto, joka on yhteinen Kittilän kunnan kanssa.


title: Voimistelu kesäolympialaisissa 1952 – naisten 8-ottelu

text: Naisten voimistelun parhaimmistoa Helsingin olympiakisoissa olivat neuvostoliittolaiset ja unkarilaiset, jotka veivät kaikki henkilökohtaiset mitalit. Osanottajia oli kaikkiaan 134 ja he edustivat 18 eri kansakuntaa. Pisteet kultakin telineeltä ratkaisivat telinekohtaisen mitalijärjestyksen ja niiden summan perusteella ratkesi 8-ottelun paremmuus. Samoja pisteitä käytettiin myös joukkueiden paremmuuden määrittämiseen, siten että kuuden parhaan joukkueen jäsenen pisteet laskettiin yhteen.


text: Neuvostoliiton Marija Gorohovskaja ei saanut yhtään telinekohtaista voittoa, mutta oli jokaisella telineellä toinen ja tämä riitti 8-ottelun olympiakultaan.


title: Pariah

text: Pariah on Digital Exremesin kehittämä ensimmäisen persoonan ammuntapeli. Pelin on julkaissut Groove Games vuonna Windowsille ja Xboxille.


title: Pariah

text: Peli on saanut arvosanaksi 6,3/10 GameSpotin arvostelussa.


title: Yleisurheilun alle 20-vuotiaiden Euroopan-mestaruuskilpailut 2003

text: Vuoden 2003 yleisurheilun alle 20-vuotiaiden Euroopan-mestaruuskilpailut käytiin Tampereella, Suomessa.


title: Puoli seitsemän

text: Puoli seitsemän on Yle TV1:n asiaohjelma. Se lähetetään maanantaista perjantaihin kello 18.30. Ohjelma määrittelee itsensä ”alkuillan hyväntuuliseksi suoraksi asiamakasiiniksi, jonka seurassa saa myös viihtyä”. Ohjelma pyrkii olemaan yleisasiaohjelma: aihepiirejä ovat muun muassa luonto, kuluttaminen, kulttuuri, myös populaarikulttuuri, kädentaidot, tiede yleistajuisesti, terveys ja elämäntyyli. Toimittajan persoona saa näkyä jutussa enemmän kuin normaalissa ajankohtaisjournalismissa. Ohjelman studio-osuudet ovat suoria.


title: Puoli seitsemän

text: Joka lähetyksessä studiossa on haastateltavana tunnettu vieras. "Puoli seitsemän" lähetetään Pasilan Mediatalosta. Ohjelman on osa Ylen Uutis- ja ajankohtaistoimitusta.


title: Puoli seitsemän

text:
Ensimmäinen "Puoli seitsemän" -ohjelma lähetettiin 28. lokakuuta 2009, jonka vieraana oli tanssija ja koreografi Jorma Uotinen. Ajankohtaisviihdeohjelma juontajina aloittivat tuolloin radiosta tuttu Marja Hintikka ja toimittaja Peter Nyman.
Ohjelman perjantailähetystä Nymanin tilalla juonsi Mikko Kekäläinen. Ohjelmaa esitettiin aluksi kolmesti viikossa: keskiviikkoisin, torstaisin ja perjantaisin. Syksystä 2010 alkaen Nymanin siirryttyä MTV3-kanavalle uutisankkuriksi Kekäläinen aloitti ohjelman jokapäiväisenä juontajana. Hän oli aiemmin työskennellyt Yle Radio Suomessa. Samalla ohjelman lähetyspäiviä lisättiin ja sitä alettiin esittää neljänä iltana viikossa.


title: Puoli seitsemän

text: Alkuperäinen naisjuontaja Marja Hintikka jäi äitiyslomalle 26. helmikuuta 2013 esitetyn jakson jälkeen. Marjan sijaisena syyskuun loppuun 2014 työskenteli Ella Kanninen. Tästä lähtien ohjelmaa on juontanut Susanna Laine. Puoli seitsemän juhli 9.5.2017 tuhannetta lähetystään suorana Allas Sea Poolilla Helsingin keskustassa.


title: Puoli seitsemän

text: Puoli seitsemän katsojaennätys 691 000 syntyi tammikuussa 2018. Viikkotavoittavuus on talvisin parhaimmillaan 1,5 miljoonaa.


title: Puoli seitsemän

text: "Puoli seitsemän" tuottajana toimii Asta Kujala, apulaistuottajana Erika Skön ja sitä juontavat Susanna Laine ja Mikko Kekäläinen. Toimitussihteereinä ovat Velipekka Pekkola, Antti Karhumäki ja Anu Vilkman. Ohjaajina työskentelevät Vesa Lehko ja Teemu Holttinen.


title: Oikeuden palvelija

text: Oikeuden palvelija ("The Lincoln Lawyer") on yhdysvaltalaisen rikoskirjailija Michael Connellyn 16. romaani. Romaani on ensimmäinen, jossa esiintyy puolustusasianajaja Mickey Haller.


title: Oikeuden palvelija

text: Elokuva romaanista julkaistiin maaliskuussa 2011. Sen pääosassa näyttelevät Matthew McConaughey ja Marisa Tomei. Elokuvan ohjasi Brad Furman ja käsikirjoituksen teki John Romano.


title: David Jay

text: David Jay (s. 24. huhtikuuta 1982) on yhdysvaltalainen aseksuaaliaktivisti. Hän on aseksuaaliyhteisö AVENin (Asexual Visibility and Education Network) perustaja sekä yhteisön sivuston webmaster.


title: Itä-Afrikan yhteisö

text: Itä-Afrikan yhteisö on vapaakauppa-alue, johon kuuluvat Kenia, Tansania, Uganda, Ruanda, Burundi ja Etelä-Sudan. Yhteisö on perustettu alun perin vuonna 1967 ja se kaatui 1977. Se elvytettiin uudelleen vuonna 2000, ja seuraavana vuonna siihen liittyivät alkuperäiset jäsenet Kenia, Uganda ja Tansania. Ruanda ja Burundi ovat tulleet mukaan 2008. Etelä-Sudan puolestaan liittyi yhteisöön vuonna 2016. Yhteisön tavoitteena on käyttää yhteistä rahayksikköä vuoteen 2021 mennessä ja lopulta muodostaa täysi poliittinen liittovaltio. Syyskuussa 2018 yhteisö aloitti tämän prosessin valmistelun. Mukaan on kaavailtu valtioita myös Kongon ja Sudanin suunnilta. Vaikeuksia liiton onnistumiselle on maiden osittain sekava poliittinen tilanne ja erilaiset hallintokulttuurit sekä kielellisten ja kansallisten identiteettien ongelmat.


title: Ornithology

text: ”Ornithology” on Charlie Parkerin ja Benny Harrisin säveltämä jazzkappale vuodelta 1946. Parker nauhoitti kappaleen Hollywoodissa 28. maaliskuuta 1946. Single palkittiin Grammy Hall of Fame -palkinnolla vuonna 1989.


title: Ornithology

text: Kappaleen sointukulku perustuu Morgan Lewisin säveltämään vuoden 1940 jazzstandardiin ”How High the Moon”. Nimi ”Ornithology” (suom. ”ornitologia”) on viittaus Parkerin lempinimeen ”Bird” (”lintu”).


title: Ornithology

text: Parkerin ensimmäisen nauhoituksen kokoonpano maaliskuulta 1946.


title: Barbie Girl

text: Barbie Girl on purukumipop-tyylilajia edustava kappale tanskalaiselta eurodanceyhtye Aqualta, joka julkaisi sen vuonna 1997 kolmantena singlenään. Kappale löytyy Aquan "Aquarium"-albumilta ja sen kirjoittivat Claus Norreen ja Søren Nystrøm Rasted nähtyään kitsch-kulttuuria. Kappaleesta tuli maailmanlaajuinen hitti ja se pääsikin useiden listojen kärkeen, erityisesti Iso-Britanniassa ja Australiassa, joissa se pysyi kärjessä kolme viikkoa. Yhdysvaltain "Billboard" Hot 100 -listalla se debytoi sijalle 7 ja se on edelleen Aquan paras sijoitus kyseisellä listalla.


title: Barbie Girl

text: Iso-Britannia/Yhdysvallat


title: Barbie Girl

text: EurooppaAustralia ja Kanada


title: Crazy Man Crazy

text: Crazy Man, Crazy on varhainen rock and roll -kappale, jonka julkaisi ensimmäisenä Bill Haley & His Comets huhtikuussa 1953. Se oli ensimmäinen yhtyeen kotimaan Yhdysvaltojen singlelistoille yltänyt rock and roll -kappale, sijoituksenaan 12.


title: Rockefeller Street

text: "Rockefeller Street" on virolaislaulaja Getter Jaanin kappale. Rockefeller Street edusti Viroa Eurovision laulukilpailussa vuonna 2011. Kappale sijoittui 12. toukokuuta 2011 pidetyssä 2. semifinaalissa 9. sijalle ja 14. toukokuuta 2011 järjestetyssä finaalissa 24. sijalle 44 pisteellä.


title: Rockefeller Street

text: Laulun säveltäjä Sven Lõhmus on kirjoittanut myös aiempia Viron edustuskappaleita. Kappaleet ovat edustaneet Viroa vuonna 2005 ja 2009.


title: James Rodríguez

text: James David Rodríguez Rubio, yleensä vain James (s. 12. heinäkuuta 1991 Cúcuta, Kolumbia) on kolumbialainen jalkapalloilija. Hän edustaa Saksan korkeimmalla sarjatasolla Bundesliigassa pelaavaa Bayern Münchenia ja on siellä lainasopimuksella espanjalaisseura Real Madridista. Hän on pelipaikaltaan joko hyökkäävä keskikenttäpelaaja tai laitalinkki.


title: James Rodríguez

text: Rodríguez on syntynyt Cúcutassa, jossa hän vietti myös lapsuutensa. Ammattilaisuransa hän aloitti vuonna 2006 maan toiseksi korkeimmalla sarjatasolla pelanneesta Envigadosta.


title: James Rodríguez

text: Vuonna 2008 hän siirtyi argentiinalaisseura Banfieldiin, jonka edustusjoukkueessa hän pelasi ensimmäisen ottelunsa 7. helmikuuta 2009. Ensimmäisen maalinsa joukkueessa hän teki kaukolaukauksella 27. helmikuuta 2009 ottelussa Rosario Centralia vastaan.


title: James Rodríguez

text: 6. heinäkuuta 2010 Rodríguez siirtyi Portoon 5,1 miljoonan euron siirtokorvauksella. Hän solmi joukkueen kanssa nelivuotisen sopimuksen, joka sisälsi 30 miljoonan euron purkupykälän.


title: James Rodríguez

text: Rodríguez teki ensiesiintymisensä ja ensimmäisen maalinsa joukkueessa 18. heinäkuuta 2010 pelatussa ystävyysottelussa alankomaalaista Ajaxia vastaan. 15. joulukuuta 2010 hän teki ensimmäisen virallisen maalinsa joukkueessa Eurooppa-liigan ottelussa bulgarialaista TsSKA Sofiaa vastaan. Porto eteni kauden Eurooppa-liigassa aina loppuotteluun saakka, jossa se sai vastaansa samaa maata edustavan Sporting Bragan. Rodríguez otettiin vaihdosta kentälle ottelun loppupuolella, jota Porto johti siinä vaiheessa toisen kolumbialaispelaajan Radamel Falcaon osumalla numeroin 1–0. Portolaiset onnistuivat pitämään johtoasemansa ottelun loppuun saakka ja varmistivat näin ensimmäisen Eurooppa-liigan voittonsa.


title: James Rodríguez

text: 22. toukokuuta 2011 pelatussa Portugalin cupin loppuottelussa hän teki kolme maalia eli hattutempun ja alusti yhden maaleista, kun Porto kaatoi Vitória Guimarãesin maalein 6–2. Portugalin cupin voitto oli jo joukkueelle kauden neljäs pokaali, kun se oli aikaisemmin jo varmistanut Eurooppa-liigan voiton, maan pääsarjan mestaruuden sekä Portugalin supercupin voiton.


title: James Rodríguez

text: 13. kesäkuuta 2011 hän teki joukkueen kanssa uuden viisivuotisen sopimuksen, johon kirjattiin 45 miljoonan euron purkupykälä. Hän pelasi kauden aikana kaikki kilpailut mukaan lukien yhteensä 32 ottelua ja teki niissä kuusi maalia sekä antoi seitsemän maaliin johtanutta syöttöä.


title: James Rodríguez

text: Seuraavalla kaudella Rodríguez pääsi pelaamaan ensimmäistä kertaa Mestarien liigassa. Hän onnistui kilpailussa ensimmäistä kertaa maalinteossa lohkovaiheen toisella kierroksella 29. syyskuuta 2011 pelatussa ottelussa venäläistä Zenit Pietaria vastaan. Ottelu päättyi kuitenkin portugalilaisten 1–3-vierastappioon. 2. maaliskuuta 2012 pelatussa ottelussa Benficaa vastaan Rodríguez ehti pelaamansa 36 minuutin aikana tehdä itse yhden ja syöttää toisen maalin, kun Porto vei kärkikamppailun lopulta nimiinsä numeroin 3–2.


title: James Rodríguez

text: Kausi sujui kokonaisuudessaan Rodríguezilta tehojen valossa edellistä paremmin, kun hän teki kaikki kilpailut mukaan lukien pelaamissaan 38 ottelussa yhteensä 14 maalia ja syötti lisäksi 11 maalia. Hänet palkittiin kauden päätteeksi maan pääsarjassa Primeira Ligassa jaettavalla "vuoden läpimurto" -palkinnolla, jolloin Rodríguezista tuli samalla ensimmäinen kyseisen tunnustuksen saanut kolumbialainen. Hänet palkittiin saman vuonna myös Portugalin kultaisella pallolla jonka on aikaisemmin voittanut kolumbialaispelaajista vain Radamel Falcao.


title: James Rodríguez

text: Tulevaksi kaudeksi Rodríguez vaihtoi pelinumerokseen 10. Muutamien avainpelaajien, kuten Falcaon, Fredy Guarínin ja Hulkin poistuttua joukkueesta kahden menneen kesän aikana Rodríguez vastuu kentällä ja joukkueessa kasvoi. Ottelussa Olhanensea vastaan hän onnistui tekemään maalin chippaamalla maalivahdin alueen ulkopuolelta. Samaisessa ottelussa hän syötti myös maanmiehensä Jackson Martínezin tekemän osuman. Beira-Maria vastaan käydyssä ottelussa Rodríguez alusti kaksi maalia ja viimeisteli itse vielä yhden, kun Porto voitti ottelun numeroin 4–0.


title: James Rodríguez

text: Mestarien liigan lohkovaiheessa toisella ottelukierroksella 3. lokakuuta 2012 ranskalaista Paris Saint-Germainia vastaan hän onnistui maalinteossa, mikä jäikin lopulta ottelun ainoaksi Porton voittaessa 1–0. Muutama päivä myöhemmin Sporting Clube de Portugalia vastaan pelatussa ottelussa hän teki maalin rangaistuspotkusta. Seuraavan kerran hän onnistui maalinteossa tehden kaksi maalia ottelussa Marítimoa vastaan ja yhden Académica Coimbraa vastaan.


title: James Rodríguez

text: Kauden toisen puoliskon alkuvaiheessa Rodríguez kärsi lihasvammasta, joka piti hänet poissa pelikentältä kuukauden ajan. Hän palasi takaisin sairastuvalta voitokkaassa 2–0-ottelussa Beira-Maria vastaan. Mestarien liigan neljännesvälerien ensimmäisessä osaottelussa espanjalaista Málagaa vastaan hänet vaihdettiin kentälle ottelun 60. peliminuutilla. Vaikka hän ei ollut mukana järjestämässä Porton ja ottelun ainoaa maalia, hän sai ylistystä tekemästään työstä ja esityksestään hyökkäyssuuntaan. Toisessa pelaamassaan sarjaottelussa loukkaantumisensa jälkeen, Rodríguez alusti maalin keskityksellään Rio Avea vastaan. Seuraavassa sarjaottelussa vastaan hän sai jälleen nimensä syöttötilastoon, kun hänen lähettämästään kulmapotkusta syntyi osuma. Avauskokoonpanon paikka ottelussa oli hänelle ensimmäinen kahteen kuukauteen. Rodríguezia ei valittu kuitenkaan avauskokoonpanoon Mestarien liigan neljännesvälierin toisessa osaottelussa Málagaa vastaan, johon portugalilaiset lähtivät 1–0 etuajoasemassa. Hänet otettiin kentälle vasta ottelun toiselle puoliajalle, kun Porto oli joutunut maalin tappioasemaan. Tilanne kuitenkin vaikeutui, kun portugalilaiset joutuivat yhden miehen alivoimalle Steven Defourin saatua punaisen kortin. Lopulta Porto hävisi ottelun numeroin 2–0 ja putosi jatkosta yhteismaalein 1–2. Ottelun jälkeen Porton päävalmentaja Vítor Pereiraa kritisoitiin voimakkaasti Rodríguezin jättämisestä penkille, jota pidettiin tärkeänä palasena joukkueen yhtenäisyyden kannalta. Rodríguez itse myönsi myös olleensa pettynyt päätökseen, mutta toisaalta ymmärtävänsä päävalmentajan huolet. Huolimatta aikaisesta putoamisesta, Rodríguez oli kauden päätyttyä Mestarien liigan kauden toiseksi rikotuin pelaaja.


title: James Rodríguez

text: Englantilaisseura Manchester Unitedin kerrottiin tehneen Rodríguezista 30 miljoonan euron ostotarjouksen, jonka Porto kuitenkin hylkäsi liian alhaisena. Kauden viimeisessä ottelussa Paços de Ferreiraa vastaan Rodríguezia rikottiin rangaistuspotkun arvoisesti, josta lopulta Lucho González viimeisteli osuman. Joukkue voitti kauden päätteeksi kolmannen perättäisen pääsarjamestaruutensa. Hän teki kauden aikana pelaamissaan 24 sarjaottelussa yhteensä kymmenen maalia ja antoi kahdeksan maaliin johtanutta syöttöä.


title: James Rodríguez

text: Kolmen pelaamansa kauden aikana Rodríguez voitti Portossa yhteensä kahdeksan pokaalia. Otteluita kaikki kilpailut mukaan lukien hänelle kertyi yhteensä 103 ja niissä syntyi maaleja yhteensä 31.


title: James Rodríguez

text: 24. toukokuuta 2013 Rodríguez siirtyi yhdessä joukkuetoverinsa João Moutinhon kanssa yhteissiirrolla Monacoon. Heistä maksettiin yhteensä 70 miljoonan euron siirtokorvaus, josta 45 miljoonaa euroa oli Rodríguezista maksettu osuus. Hänen sopimuksensa oli pituudeltaan viisivuotinen, joka ulottui vuoteen 2018 asti.


title: James Rodríguez

text: Rodríguez pelasi ensimmäisen ottelunsa Ranskan pääsarjassa Bordeauxia vastaan, jonka Monaco voitti numeroin 2–0. Kauden toisesta sarjaottelusta hän joutui olemaan sivussa loukkaantumisuhan takia. Ottelussa Bastiaa vastaan Rodríguez tarjosi maaliin johtavan syötön ensimmäiseen maaliin ja oli lisäksi alustamassa kahta muuta Monacon maalia. Seuraavalla viikolla hän kunnostautui jälleen pelintekijän roolissaan, kun hän syötti molemmat monacolaisten maalit 2–1-voittoon päättyneessä ottelussa Saint-Étiennea vastaan. Hänet palkittiin myös ottelun parhaana pelaajana. Maaottelutauon jälkeen ensimmäisessä ottelussa Sochauxia vastaan hän syötti ensimmäisen maaleista.


title: James Rodríguez

text: Rodríguez onnistui vihdoin tekemään, useista syöttöpisteistään huolimatta, ensimmäisen maalinsa joukkueessa ottelussa Rennesiä vastaan, joka syntyi vapaapotkusta. Hän onnistui maaliteossa myös seuraavassa ottelussa Niceä vastaan, joka syntyi jo ottelun 4. peliminuutilla. Ottelussa Guingampia vastaan hän alusti jälleen molemmat Monacon maalit, kun joukkue korjasi ottelusta täyden pistepotin luvuin 2–0. Hän onnistui tekemään joukkueensa ainoan maalin vasta kauden toisessa tappiollisessa ottelussa (1–2) Valenciennesiä vastaan.


title: James Rodríguez

text: Vuoden 2014 ensimmäinen ottelu oli Ranskan cupin kohtaaminen Vannesia vastaan, jossa Rodríguez kunnostautui sekä maalitekijänä että alustajana, kun Monaco vei ottelun nimiinsä numeroin 3–2. Vuoden ensimmäisessä sarjaottelussaan hän syötti jälleen joukkueensa ainoan osuman. Ensimmäisen kerran Monacossa Rodríguez onnistui tekemään kaksi maalia ottelussa Bastiaa vastaan. Osa ranskalaismediasta piti Rodríguezia jopa maan pääsarjan parhaimpana pelaajana hyvin sujuneen ensimmäisen kautensa johdosta. Hän itse kuitenkin toppuutteli ylistyksiä ja sanoi tarvitsevansa lisää aikaa kehittyäkseen enemmän. Maaottelutauon jälkeen Rodríguez teki ensimmäisen maalinsa joukkueessa rangaispotkusta, kun se kaatoi Sochauxin numeroin 2–1.


title: James Rodríguez

text: Hänen ensimmäinen kautensa Monacossa päättyi pokaalittomana, mutta joukkue onnistui sarjassa saavutetun toisen sijansa myötä selvittämään tiensä seuraavan kauden 2014–2015 Mestarien liigan lohkovaiheeseen. Rodríguez valittiin kauden jälkeiseen sarjan tähdistöjoukkueeseen sekä hän voitti syöttöpörssin 13 maaliin johtaneella syötöllään.


title: James Rodríguez

text: Espanjalaiset urheilulehdet "Marca" ja "As" uutisoivat Rodríguezin olleen hyvin lähellä siirtoa espanjalaisseura Real Madridiin. Siirtosumman arvioitiin olevan 70–80 miljoonan euron suuruusluokkaa.


title: James Rodríguez

text: 22. heinäkuuta 2014 Jamesin siirtyminen Real Madridiin vahvistettiin. Hän solmi joukkueen kanssa kuusivuotisen sopimuksen, joka ulottuu vuoteen 2020 asti. Siirtokorvauksen arvioidaan olevan noin 80 miljoonaa euroa. Tämän myötä hänestä maksettiin kallein kolumbialaispelaajasta koskaan maksettu siirtosumma, ohittaen näin kesällä 2013 Radamel Falcaosta maksetun 60 miljoonan euron siirtokorvauksen. James sai pelinumerokseen tutun 10 ja hänen esittelytilaisuutensa järjestettiin samana iltana Santiago Bernabéulla, jonne sitä saapui seuraamaan arviolta noin 45 000 kannattajaa. 48 tuntia pelaajan julkistamistilaisuuden jälkeen, Jamesin nimellä ja numerolla varustettuja pelipaitoja oltiin myyty jo noin 345 000 kappaletta. Kyseinen kappalemäärä oli suurin kenenkään pelaajan koskaan aikaisemmin aikaansaama suosio samassa ajassa mitattuna.


title: James Rodríguez

text: James teki ensiesiintymisensä Real Madridin paidassa 12. elokuuta 2014 pelatussa UEFA Super Cupin ottelussa Sevillaa vastaan. Hän pelasi ottelussa 72 minuuttia, jonka jälkeen hänet korvasi vaihdosta kentälle tullut Isco. 19. elokuuta 2014 Supercopa de Españan ensimmäisessä osaottelussa Atlético Madridia vastaan hän onnistui tekemään ensimmäisen maalinsa joukkueessa. Hän pelasi ensimmäisen ottelunsa Mestarien liigassa Real Madridin paidassa lohkovaiheessa sveitsiläistä Baselia vastaan. Madridilaisseura voitti ottelun numeroin 5–1 ja James onnistui kertaalleen maalinteossa.


title: James Rodríguez

text: James teki 27. syyskuuta 2014 ensimmäisen maalinsa Primera Divisiónissa, kun hän laukoi pallon ylänurkkaan maalivahdin alueen ulkopuolelta vierasottelussa Deportivo La Coruñaa vastaan. 1. marraskuuta 2014 hän teki kaksi maalia ottelussa Granadaa vastaan, joista ensimmäinen syntyi volleylla rangaistusalueen reunalta. 5. helmikuuta 2015 ottelussa Sevillaa vastaan James teki ottelun avausmaalin, mutta hieman tämän jälkeen hänet jouduttiin vaihtamaan pois kentältä loukkaantumisen vuoksi. Myöhemmin hänellä todettiin olevan jalkapöydänluun murtama, joka piti hänet sivussa pelikentiltä kahden kuukauden ajan. James palasi takaisin joukkueen vahvuuteen loukkaantumisensa jälkeen 5. huhtikuuta 2015 ottelussa Granadaa vastaan, jossa hän syötti kaksi joukkueen maaleista, kun se murskasi andalusialaisseuran maalein 9–1. Muutama päivä myöhemmin vierasottelussa paikallisvastustaja Rayo Vallecanoa vastaan hän teki ensimmäisen maalinsa paluunsa jälkeen. Mestarien liigan semi-finaaleissa Real Madrid hävisi Juventukselle 1-2 ja Rodríguez sai syöttöpisteen puskettuaan Cristiano Ronaldolle. Toisessa ottelussa Juventusta vastaan Rodríguezin ainoaksi pelimerkinnäksi jäi keltainen kortti.


title: James Rodríguez

text: 29. syyskuuta 2011 Rodríguez sai ensimmäisen kutsunsa Kolumbian maajoukkueeseen 11. lokakuuta 2011 pelattavaan otteluun Boliviaa vastaan. Rodríguez teki ensiesiintymisensä maajoukkuessa samaisessa ottelussa ja hänet valittiin myös ottelun parhaaksi pelaajaksi tehtyään esityön Radamel Falcaon tekemään 2–1-voittomaaliin. Uuden päävalmentajan José Pekermanin alaisuudessa ottelussa Meksikoa vastaan Rodríguez oli järjestämässä Kolumbian molempia maaleja, kun joukkue voitti ottelun numeroin 2–0. Ensimmäisen maalinsa maajoukkueessa hän teki 3. kesäkuuta 2012 Perua vastaan.


title: James Rodríguez

text: MM-karsintaottelussa Uruguayta vastaan Rodríguez alusti kaksi joukkueensa maaleista, kun Kolumbia kaatoi Uruguayn lopulta numeroin 4–0. Hän teki 11. syyskuuta 2012 pelatussa MM-karsintaottelussa Chileä vastaan vapaapotkuosuman. Kolumbia voitti ottelun lopulta numeroin 3–1 ja vahvisti näin asemiaan karsintalohkon kärkipaikoilla. Vuoden 2012 viimeisessä kohtaamisessa ystävyysottelussa vuoden 2014 MM-kilpailujen kisaisäntää Brasiliaa vastaan hän antoi joukkueensa ottelun ainoaan maaliin johtaneen syötön.


title: James Rodríguez

text: Rodríguez pelasi vuoden 2013 puolella ensimmäisen ottelunsa Boliviaa vastaan, jossa hänet valittiin ottelun parhaaksi pelaajaksi. Hän antoi vapaapotkun, jonka jälkitilanteesta Kolumbia onnistui maalinteossa. Ottelu päättyi lopulta lukemiin 5–0. 6. syyskuuta 2013 vastaan pelatussa MM-karsintaottelussa hän teki ottelun ainoan osuman, kun joukkue kaatoi Ecuadorin karsintojen loppukierroksilla. 11. lokakuuta 2013 pelatun maalirikkaan karsintaottelun (3–3) Chileä vastaan jälkeen Kolumbia varmisti paikkansa MM-kilpailuihin ensimmäistä kertaa 16 vuoteen. Neljä päivää myöhemmin pelatussa karsintaottelussa Paraguayta vastaan Rodríguez tarjosi vapaapotkusta syötön ensimmäiseen maaliin ja oli alustamassa myös toista Kolumbian maaleista.


title: James Rodríguez

text: 14. marraskuuta 2013 Belgiaa vastaan pelatussa ystävyysottelussa Rodríguez antoi maaliin johtaneen syötön joukkueensa ensimmäiseen maalin ja oli mukana myös rakentamassa toisen maalin syntyä. Hänet palkittiin ottelun jälkeen parhaana pelaajana. Muutama päivä myöhemmin pelatussa 0–0-tasapeliin päättyneessä ystävyysottelussa Alankomaita vastaan Rodríguez valittiin jälleen ottelun parhaaksi pelaajaksi. Rodríguez aloitti vuotensa 2014 tekemällä maalin rangaistuspotkusta Tunisiaa vastaan pelatussa ystävyysottelussa 5. maaliskuuta 2014. Viimeisessä harjoitusottelussa ennen vuoden 2014 MM-kilpailuiden alkua Jordaniaa vastaan hän viimeisteli jälleen maalin rangaistuspotkulta.


title: James Rodríguez

text: 2. kesäkuuta 2014 James nimettiin Kolumbian 23 pelaajan miehistöön Brasiliassa järjestettäviin vuoden 2014 MM-kilpailuihin. Hän sai numeron 10 pelipaitansa selkään. Kolumbian turnauksen avausottelussa Kreikkaa vastaan hän oli rakentamassa joukkueensa kahta ensimmäistä maalia, jonka lisäksi hän viimeisteli itse viimeisellä minuutilla loppunumerot 3–0. Hänet palkittiin ottelun jälkeen ottelun parhaana pelaajana. Lohkovaiheen toisella kierroksella joukkue kohtasi Norsunluurannikon, jossa James kirjasi nimensä sekä maalintekijätilastoon että oli alustamassa Juan Quinteron tekemää toista osumaa. Kolumbia voitti ottelun lopulta numeroin 2–1 ja James palkittiin toistamiseen ottelun parhaana pelaajana. Lohkovaiheen viimeisessä ottelussa Kolumbia sai vastaansa Japanin. James aloitti ottelun vaihtopenkiltä, mutta hänet otettiin vaihdosta kentälle ottelun toiselle puoliajalle. Hän jatkoi hyviä esityksiään turnauksessa ja syötti kaksi Jackson Martínezin viimeistelemää osumaa, jonka lisäksi hän lisäsi maalintekosaldoaan yhdellä maalilla. FIFA valitsi Jamesin lohkovaiheen parhaaksi pelaajaksi.


title: James Rodríguez

text: 28. kesäkuuta 2014 pelatussa neljännesvälieräottelussa Uruguayta vastaan James jatkoi maalitehtailujaan ja teki Kolumbian molemmat osumat, kun joukkue pudotti "taivaansiniset" jatkosta numeroin 2–0. Samalla hänestä tuli ensimmäinen pelaaja sitten brasilialaisten Ronaldon ja Rivaldon, jotka onnistuivat vuoden 2002 MM-kilpailuissa tekemään niin ikään jokaisessa neljässä ensimmäisessä ottelussaan vähintään yhden maalin. Hän nousi myös maaliensa myötä turnauksen maalintekijätilaston kärkipaikalla 5 osumallaan. Jamesin tekemää ottelun ensimmäistä maalia volleystä kuvaili muun muassa vastustajavalmentaja Óscar Tabárez yhdeksi MM-kilpailujen historian kaikkien aikojen hienoimmista. Tabárez myös ylisti Jamesin olevan MM-kilpailujen paras pelaaja. Myöhemmin katsojat äänestivät maalin FIFA:n virallisella sivustolla järjestetyssä mielipidekyselyssä turnauksen upeimmaksi. Turnauksen puolivälierissä Kolumbia kohtasi isäntämaa Brasilian. Brasilia siirtyi ottelussa 2–0-johtoasemaan ja huolimatta Jamesin tekemästä 1–2-kavennuksesta rangaistuspotkulta, isäntämaa eteni jatkoon turnauksen välieriin.


title: James Rodríguez

text: James sai ottelun jälkeen kotiyleisöltä suuret suosionosoitukset erinomaisten turnausesitystensä johdosta. Hänen kokonaissaldokseen viidessä pelaamassaan ottelussa muodostui yhteensä kuusi maalia ja kaksi maaliin johtanutta syöttöä. Hänet palkittiin lopulta turnauksen parhaan maalintekijän palkinnolla kultaisella kengällä, vaikka joukkue putosi jo puolivälierävaiheessa.


title: James Rodríguez

text: Rodríguez on naimisissa Daniela Ospinan kanssa ja hänellä on yksi tytär. Rodríguez on kristitty.


title: Metsäkimalainen

text: Metsäkimalainen eli ketokimalainen ("Bombus sylvarum") on kimalaisiin kuuluva mesipistiäinen, joka lentää erityisesti loppukesän aikaan. Kooltaan metsäkimalainen on vajaa 2 cm pitkä ja rakenteeltaan tukeva. Sen ruumis on väritykseltään oranssivalkoraitainen. Metsäkimalaisen elinympäristöä ovat niityt ja lehtipuita kasvavat metsät. Laji pesii maassa esimerkiksi myyränkolossa.


title: Arvo (täsmennyssivu)

text: Arvo voi tarkoittaa ainakin seuraavia:


title: Yleisurheilun alle 20-vuotiaiden Euroopan-mestaruuskilpailut 2005

text: Vuoden 2005 yleisurheilun alle 20-vuotiaiden Euroopan-mestaruuskilpailut käytiin Kaunasissa, Liettuassa.


title: Jättikirvavainokainen

text: Jättikirvavainokainen ("Aphidius ervi") on vainopistiäisten ("Braconidae") heimoon kuuluva hyönteislaji. Lajia käytetään kirvojen kuten koisokirvan ("Aulacorthum solani"), ansarikirvan ("Macrosiphum euphorbiae"), isoruusukirvan ("Macrosiphum rosae") sekä Myzus-suvun kirvojen biologiseen torjuntaan kasvihuoneissa. Jättikirvavainokainen on kirvojen sisäloinen. Jättikirvavainokainen munii munansa kirvan sisään munan jatkaessa kehitystään kirvan sisällä ja lopulta tappaen kirvan. Naaras ehtii loisia elämänsä aikana 300-500 kirvaa. Aikuinen jättikirvavainokainen muistuttaa isokirvavainokaista, mutta on noin kaksi kertaa suurempi kuin se.


title: Pro Patria (fraasi)

text: Pro Patria () on latinankielinen sanonta, jolla viitataan isänmaan puolesta kuolemiseen, yleensä sodassa. Se on lyhenne roomalaisen runoilija Horatiuksen säkeestä Dulce et decorum est pro patria mori, joka tarkoittaa suomeksi ""Suloinen ja kunniakas on kuolema isänmaan puolesta"". Horatius oli puolestaan lainannut sen spartalaiselta elegiarunoilijalta Tyrtaiokselta. Sanat "Pro Patria" esiintyvät usein sankarihaudoilla olevissa muistomerkeissä ja sodassa kuolleille omistetuissa muistotauluissa.


title: Afromeksikolaiset

text: Afromeksikolaiset ovat Meksikon tummaihoisia asukkaita, joiden juuret ovat kokonaan tai osittain Afrikassa. Eri arvioiden mukaan afromeksikolaisia on Meksikossa 474 000–4 miljoonaa. Historiallisesti tärkein afromeksikolaisten asuinalue on ollut entinen orjasatama Veracruz, mutta nykyisin heitä asuu Costa Chican alueella Oaxacan ja Guerreron osavaltioiden rannikoilla.


title: Afromeksikolaiset

text: Afromeksikolaiset ovat espanjalaisten Afrikasta maahan tuomien orjien jälkeläisiä. 1600-luvun alussa Meksikossa oli suurempi afrikkalaistaustainen väestö kuin missään muussa Amerikan osassa. Koko siirtomaavallan ajan afrikkalaisia oli maassa enemmän kuin espanjalaisia. Yhteensä maahan tuotiin arviolta 200 000 afrikkalaista orjaa. Vuoden 1810 väestönlaskennan mukaan afromeksikolaiset muodostivat 10 % väestöstä. Meksikoon muodostui myös karanneiden orjien vapaita yhteisöjä, joista tunnetuimman, San Lorenzo de los Negrosin, perusti Gaspar Yanga 1570-luvulla. Meksikon itsenäisyyssodassa mustia palveli kapinallisten puolella Espanjaa vastaan. Yksi heistä oli Vicente Guerrero, josta tuli maan itsenäistyttyä sen toinen presidentti. Meksikon itsenäistyttyä afromeksikolaiset vaikuttivat voimakkaasti maan talouden kehitykseen toimiessaan muun muassa hopeakaivoksilla ja sokeriruokoviljelmillä.


title: Afromeksikolaiset

text: Suurin osa afromeksikolaisista elää köyhyydessä. Esimerkiksi teiden puute haittaa Costa Chican taloudellista kehitystä ja monet ovatkin muuttaneet alueelta pois. Pois muuttaneita erehdytään usein pitämään Kuubasta tai Belizestä tulleina siirtolaisina. Afromeksikolaista kulttuuria on pyritty ylläpitämään muun muassa näyttelyin, elokuvin ja yhteisöjen tapaamisin. Vaikka afromeksikolaiset ovat esimerkiksi televisiossa lähes näkymättömiä, he ovat vaikuttaneet voimakkaasti meksikolaiseen kulttuuriin. Esimerkiksi kuuluisalla meksikolaisella kappaleella La Bamballa on afromeksikolainen tausta. Afromeksikolaisten marginalisointia pidetään kuitenkin suurena ongelmana.


title: Drunken Tai Chi

text: Drunken Tai Chi (, "Xiao tai ji") on vuonna 1984 ensi-iltansa saanut hongkongilainen toimintakomedia. Elokuvan on ohjannut Woo-ping Yuen, joka myös käsikirjoitti elokuvan yhdessä Brandy Yuenin kanssa. Pääosassa esiintyi Donnie Yen.


title: Drunken Tai Chi

text: Chin Dao on pilallehemmoteltu suolakauppiaan poika, joka joutuu eräänä yönä paikallisen rikollispomon pojan hyökkäyskohteeksi. Poika yrittää kostaa edellisen päivän nöyryytyksen ja yllättää Daon ja hänen veljensä ampumalla heidät ilotulitteilla. Kaikki ei mene kuitenkaan suunnitelmien mukaan ja lopulta tilanne kääntyy päälaelleen, kun veljekset ryhtyvät tappelemaan vastaan. Dao vie tilanteen kuitenkin liian pitkälle ja aiheuttaa kiusaajalle vahingossa pahoja palovammoja. Tämä saa hänen isänsä suutuksiin, joka käskee erään miehen tappamaan Daon perheen. Mies käy tuhoamassa heidän talon, joka palaa maan tasalle vieden samalla mennessään hänen isänsä ja veljensä. Dao jää orvoksi vaeltelemaan ja tapaa myöhemmin nukketeatterin esittäjän ja hänen vaimonsa, ja päättää muuttaa heidän luokse asumaan. Pariskunta päättää ottaa pojan huostaansa aluksi siivoojaksi. Heille syntyy kuitenkin riita, kun Dao ei ole aikasemmin tehnyt mitään siivoustöitä. Dao karkaa pariskunnan kotoa ja kohtaa matkalla miehen, joka murhasi hänen perheensä. Dao joutuu tappeluun murhaajan kanssa, joka onnistuu hakkaamaan hänet pahoin. Dao onnistuu kuitenkin pakenemaan ja palaa takaisin pariskunnan luokse, jossa perheen mies opettaa Daolle taijita, jotta hän pärjäisi paremmin murhaajaa vastaan.


title: Jérôme Romain

text: Jérôme Romain (s. 12. kesäkuuta 1971 Saint-Martin) on dominicalainen entinen kolmiloikkaaja, pituushyppääjä ja pikajuoksija. Hän edusti vuoteen 1999 saakka Dominicaa, kunnes sai Ranskan kansalaisuuden. Romain kuitenkin vaihtoi takaisin Dominican kansalaiseksi vuonna 2008.


title: Jérôme Romain

text: Romain osallistui MM-kisoihin ensimmäistä kertaa Tokiossa 1991. Hän oli tuolloin kolmiloikan karsinnassa kahdeksastoista eikä päässyt jatkoon ja putosi ensimmäisellä kierroksella myös 100 metrin juoksussa. Romain kilpaili Stuttgartissa 1993 kolmiloikassa ja pituushypyssä. Hän karsiutui pituushypyssä, mutta pääsi kolmiloikassa finaaliin ja oli sen yhdestoista.


title: Jérôme Romain

text: Romain keskittyi Göteborgin MM-kisoissa 1995 vain yhteen lajiin, kolmiloikkaan. Hän voitti siinä pronssia hypättyään myötätuuleen tuloksen 17,59 metriä. Kyseessä on edelleen Dominican ainoa mitali yleisurheilun MM-kisoista. Romain sai samana vuonna myös hopeaa Pan-Amerikan kisoista. Hän selvisi Atlantan olympialaisissa 1996 finaaliin, mutta ei saanut siinä tulosta hypättyään yhden hylätyn hypyn ja jätettyään loput kaksi vuoroaan väliin. Romain sijoittui kuudenneksi Ateenan MM-kisoissa 1997.


title: Jérôme Romain

text: Romain sai Ranskan kansalaisuuden maaliskuussa 1999 ja edusti maata saman vuoden MM-kisoissa, joissa hän sijoittui seitsemänneksi. Hän osallistui vielä sisäratojen EM-kisoihin 2002, muttei päässyt jatkoon karsinnasta. Romain on ollut uransa jälkeen jälleen dominicalainen tammikuusta 2008 lähtien.


title: Jérôme Romain

text: "Lähde: IAAF"


title: Cathy Remperas

text: Catherine "Cathy" Enojo Remperas (s. 8. lokakuuta 1987 Bohol, Filippiinit) on filippiiniläinen näyttelijä, juontaja, malli ja entinen tositelevisioesiintyjä. Hän kuuluu filippiiniläisen ABS-CBN -kanavan sopimusnäyttelijöihin.


title: Cathy Remperas

text: Remperas on syntyisin Boholin saarelta ja hän on koulutukseltaan sairaanhoitaja. Vuonna 2009 hän osallistui Big Brother -tv-formaatin filippiiniläiseen versioon, jolloin hänet lähetettiin kuudeksi päiväksi asukasvaihtoon Suomen Big Brother -taloon. BB:n jälkeen hän on esiintynyt paikallisissa musiikkiohjelmissa ja draamasarjoissa. Vuonna 2010 Remperas nimettiin ehdolle PMPC Star Awards -palkinnon saajaksi uusien naisesiintyjien kategoriassa.


title: Cathy Remperas

text: Cathy Remperasin tiedot Internet Movie Databasessa


title: Gusle

text: Gusle, gusla tai lahuta (, , , , , puol. gęśl) on balkanilainen kielisoitin, jossa on vain yksi kieli. Sitä ei pidä sekoittaa venäläiseen "gusliin", jossa on monta kieltä ja joka muistuttaa suomalaista kanteletta. Guslea soitetaan viulun tapaan myös jousella.


title: Gusle

text: Termi gusle tarkoittaa kaikissa slaavilaisissa kielissä kielisoitinta. Guslella on monia samankaltaisuuksia bysanttilaisen lyyran kanssa, joka on viulun esimuoto ja jota myös soitetaan jousella.


title: Natalija Synyšyn

text: Natalija Ihorivna Synyšyn (s. 3. heinäkuuta 1985 Sosnivtsi, Ukrainan SNT) on ukrainalaissyntyinen naispainija, joka on vuodesta 2014 edustanut Azerbaidžania. Hän on kolminkertainen Euroopan mestari ja kaksinkertainen MM-mitalisti.


title: Natalija Synyšyn

text: 55, 58 ja 59 kilogramman painoluokissa paininut Synyšyn on voittanut kahdesti MM-pronssia. EM-kilpailuista hän on voittanut kultaa Vilnasta 2009, Belgradista 2012 ja Riiasta 2016, yhden hopean ja yhden pronssin. Euroopan kisoissa 2015 hän sai pronssia. Pekingin kesäolympialaisissa 2008 hän oli 12:s sarjassa 55 kg.


title: Sonic Advance 2

text: Sonic Advance 2 on "Sonic the Hedgehog" -sarjaan kuuluva tasohyppelypeli, joka julkaistiin alun perin vuonna 2002. Peli on jatkoa hyvin menestyneelle "Sonic Advance" -pelille.


title: Sonic Advance 2

text: Verrattuna edeltäjään, Sonic Advance 2 on huomattavasti vauhdikkaampi ja se sisältää laajemmat tasot ja entistä suurempia haasteita. Skeittikaiteillekin on tässä pelissä edeltäjää helpompaa hypätä. Tässä pelissä on 7 erilaista aluetta, jokainen niistä sisältää 2 tasoa ja vastuksen, ja pelissä tulee loppupäässä Final Zone niminen tasokin vastaan jossa lähinnä taistellaan loppuvastusta vastaan. Kerättyä kaikki 7 Chaos Emeraldia avaa Extra Zonen(Extra alueen).


title: Sonic Advance 2

text: Kaikki pelaajat voivat tässä pelissä suorittaa erilaisia temppuja kun lentää ilmassa ja sen myötä pelihahmo ei ainoastaan kierry ilmassa kuin pallo(sen jälkeen kun on hypännyt trampoliinilta tai vastaavasta jutusta). Joitakin näistä liikkeistä voi käyttää vihollisten päihittämiseen.


title: Sonic Advance 2

text:
Toinen uusi ominaisuus tässä pelissä on äänivallin rikkominen. Jos hahmo juoksee tarpeeksi kovaa tietyn ajan pysähtymättä tai hidastelematta, hahmo rikkoo äänivallin ja jättää taakseen kuvajanan itsestään. Äänivallia rikotessa on mahdollista juosta veden päällä ja hyökätä normaali-iskua tehokkaammin painamalla B-näppäintä. Äänivallin tehokkuutta voi nostaa keräämällä sormuksia. Tietyt esineet kuten punaiset boostipyörät voivat nostaa hahmon nopeutta ääntäkin nopeammaksi.
Kyseinen juttu näyttää että Sonic, Tails, Knuckles, Cream ja Amy voivat juosta jopa ääntäkin nopeammin.


title: Sonic Advance 2

text: Pelin alussa Sonic on ainoa pelattava hahmo. Mutta tasoja läpäisemällä ja pomoja päihittämällä, Tails, Cream ja Knuckles tulevat pelattaviksi hahmoiksi. Amy avataan kun kaikki neljä muuta hahmoa on kerännyt 7 Chaos Emeraldia. Toisin kuin edeltäjässä, Amy pystyy tekemään pyörimis-iskuja ja pyörimään maata pitkin kuin pallo.


title: Sonic Advance 2

text: Jokaisessa tasossa on seitsemän Special Ringsiä(Erikois-Sormusta). Keräämällä kaikki seitsemän Special Ringsiä ja suorittamalla tason loppuun kuolematta kertaakaan pelaaja pääsee Erikoistasoon, jossa pelaaja voi voittaa Chaos Emeraldin keräämällä tarpeeksi sormuksia. Toisin kuin Sonic Advancessa, Emeraldit ei ole jaettu pelaajien mukaan.


title: Sonic Advance 2

text: Tarina alkaa siitä kun Sonic juoksee Leaf Forest Zonen(lehtimetsä alueen) läpi. Siellä hän näkee Dr.Eggmanin kidnappaamassa nuorta kania ja tämän lemmikkiä Chaota. Sonicin päihitettyä Eggmanin ja hänen Egghammer Tank II tankin, hän pelastaa nuoren kanin ja hänen Chaon joiden nimet ovat Cream ja Cheese. Sen jälkeen Sonic alkaa etsiä paennutta Eggmania, myöhemmin Sonic löytää hänet ajamassa Tailsia pois Music Plantista hänen Egg Totemilla. Päihitettyään Eggmanin ja pelastettuaan Tailsin, Tails sanoo Sonicille että Eggman tuli ihan huomaamatta ja sillain että hänellä ei ollut yhtään ideaa mitä hän mahdollisesti voisi tehdä.Tämän jälkeen Sonic jatkaa Eggmanin takaa-ajoa Sky Canyon Zoneen(Taivaskanjoni alueeseen) jossa Knuckles ohjaa Eggmanin Egg Saucerilla ja yrittää kaapata Sonicin huomatessaan hänet. Sonicin tuhottua koneen, Knuckles selittää, että hän ei halua Eggmanin enää huijaavan häntä aivopesemällä Eggmanin apuriksi. Tämän lyhyen kohtaamisen jälkeen, Sonic jahtaa Eggmania hänen viimeiseen alueeseen, XX-Zoneen.


title: Sonic Advance 2

text: Huono loppu:Kun Sonic on päihittänyt Eggmanin, hän putoaa ulkoavaruudesta tuhoutuneen Egg Utopian mukana. Kun hän on pudonnut maahan, hänen kaverinsa kiittävät häntä Eggmanin päihittämisestä. Kun lopputekstit on vierinyt, pelaajaa muistutetaan keräämään 7 Chaos Emeraldia.


title: Sonic Advance 2

text: Hyvä loppu:Tämä loppu tapahtuu kun Sonic on kerännyt kaikki 7 Chaos Emeraldia, ja kun Tarina-tila on läpäisty ainakin kerran Tailsillä, Knucklesilla ja Creamillä. Lyhyen ajan päästä Egg Utopian tuhoutumisen jälkeen, Creamin äiti, Vanilla, katselee kun Flickiessejä lentelee ympäri Leaf Forestia, kunnes outo peitetty laite imee hänet ja Flickiessit kantavat hänet pois. Nähtyään tämän, Sonic ja hänen kaverinsa ovat tulossa juosten, mutta he ovat myöhässä. Kun Cream alkaa itkeä, Sonic muuttuu Super Soniciksi ja jatkaa matkaansa True Area 53 nimiseen alueeseen. Tämän finaalitaistelun jälkeen, Sonic ja Vanilla putoavat taivaalta. Sonic nappaa hänet ja laskeutuu turvallisesti, joka oli Creamille iso helpotus. Tämän jälkeen lopputekstit alkavat vieriä.


title: Sonic Advance 2

text: Pelillä on Metacritic-kerääjäsivustolla 83/100 pistettä.


title: Andri Stadnik

text: Andri Volodymyrovytš Stadnik (, s. 15. huhtikuuta 1982 Hmelnytskyi, Ukrainan SNT) on ukrainalainen vapaapainija, olympiamitalisti ja Euroopan mestari.


title: Andri Stadnik

text: Stadnik saavutti sarjan 66 kg olympiahopeaa Pekingistä 2008. Loppuottelussa hän hävisi turkkilaiselle Ramazan Şahinille. MM-tasolta Stadnik on voittanut yhden pronssimitalin. Euroopan mestaruuden hän on voittanut Vilnassa 2009, minkä lisäksi hänellä on yksi EM-pronssi.


title: Andri Stadnik

text: Stadnik on naimisissa ukrainalaissyntyisen, Azerbaidžania edustavan olympiamitalistin, maailman- ja euroopanmestarin Mariya Stadnikin kanssa. Stadnikin sisko Yana Stadnik edustaa nykyisin Yhdistynyttä kuningaskuntaa ja on saavuttanut EM-hopeamitalin.


title: Toistorakenne

text: Toistorakenne on ohjelmointikielten rakenne, joka toistaa annettua ohjelmakoodia, kunnes annettu toistoehto ei enää evaluoidu todeksi.


title: Toistorakenne

text: Useat ohjelmointikielet tukevat eri muotoja, mutta eivät välttämättä jokaista muotoa. Sivunkuvauskielet kuten HTML ja kyselykielet kuten SQL eivät yleensä tue toistorakenteita.


title: Toistorakenne

text:
Java-kielessä, C-kielessä ja C++ -kielessä codice_1-silmukka kirjoitetaan seuraavasti:
Python-kielessä taas seuraavasti:


title: Toistorakenne

text: Python-kielessä ei ole erillisiä silmukan alku- eikä loppumerkkejä. Siksi sisennys eli rivien alussa olevat välilyönnit ovat erityisen tärkeitä.


title: Toistorakenne

text: codice_2-silmukka eroaa codice_1 -silmukasta siinä, että toistoehdon tarkastus tehdään vasta silmukan rungon suorittamisen jälkeen, jolloin annettu runko tulee aina suoritetuksi vähintään kerran.


title: Toistorakenne

text: codice_4-silmukka on samankaltainen kuin codice_1, mutta sen arvot voidaan alustaa suoraan argumenteissa. Silmukan määrittelyssä annetaan kolmessa kohdassa alustustoimenpiteet, tarkistusehdot ja toiston jälkeen suoritettava toiminto, joita voi kielestä riippuen olla useita joka kohdassa. Tavanomainen määrittely näyttää samanlaiselta C, C++ ja Java kielissä:


title: Toistorakenne

text:
Ehtoja voidaan yhdistää eri kentissä seuraavasti:
codice_6-silmukka toistaa silmukan runkoa, kunnes jokainen annetun kokoelman tietue on käsitelty. Foreach-rakenne piilottaa viittauksen taulukon indeksiin tai vastaavaan käsittelyn kannalta epäoleelliseen tietoon. Kokoelman on oltava yhteensopiva foreach-rakenteen kanssa (esim. Javan Collection, Rubyn enumerable).


title: Toistorakenne

text:
Seuraava Java-kielinen esimerkkiohjelma laskee kokonaislukutaulukon alkioiden summan - Javassa avainsana on ei ole codice_6, vaan codice_4:
Python:
C++ tukee codice_6-silmukkaa C++11:stä lähtien rajatun alueen codice_4-silmukkana ():


title: Carly Smithson

text: Carly Smithson (s. 12. syyskuuta 1983 Dublin) on irlantilainen rock-laulaja. Hän sijoittui kuudenneksi American Idolin seitsemännellä tuotantokaudella. Vuonna 2001 Smithson julkaisi ensimmäisen studioalbuminsa nimeltään "Ultimate High". Smithson on asunut Yhdysvalloissa 14-vuotiaasta lähtien.


title: Carly Smithson

text: Nykyisin Smithson on We Are the Fallen -yhtyeen laulaja. Yhtye julkaisi ensimmäisen albuminsa, "Tear the World Down", vuonna 2010. Albumi sijoittui Yhdysvalloissa Billboard 200 -listalla sijalle 33.


title: Mart Siimann

text: Mart Siimann (s. 21. syyskuuta 1946 Kilingi-Nõmme) on virolainen poliitikko, joka toimi Viron pääministerinä vuosina 1997–1999 edustaen Kokoomuspuoluetta.


title: Mart Siimann

text: Siimann opiskeli Tarton yliopistossa vuosina 1965–1971, minkä jälkeen hän työskenteli pitkään media-alalla muun muassa Viron television ja radion palveluksessa. Siimann valittiin edustajaksi Riigikoguun, jossa hän toimi vuodet 1995–1997 ja myöhemmin 1999–2003. Poliittisen uransa jälkeen Siimann toimi Viron olympiakomitean puheenjohtajana vuosina 2001–2012.


title: Comedian Harmonists

text: Comedian Harmonists oli saksalainen lauluyhtye, joka toimi 1927–1935. Esikuvanaan yhdysvaltalainen The Revelers kuoro levytti stemmalauluja, joissa oli usein humoristisia piirteitä. Kappaleet kuten "Wochenend und Sonnenschein" ja "Veronika, der Lenz ist da" keräsivät yhtyeen keikoille yleisöä tungokseen asti. Yhtye kiersi ulkomailla Lontoossa, Pariisissa ja New Yorkissa, sekä esiintyi elokuvissa. Suosion huipulla alkoi nopea hiipuminen uusien vallanpitäjien, natsien, otteen kulttuurista kiristyessä.


title: Comedian Harmonists

text: Kansallissosialistien noustua valtaan Saksassa 1933 yhtye joutui asteittain yhä suurempiin vaikeuksiin, koska osa jäsenistä oli juutalaista sukujuurta. Yhtyeen ulkomainen nimi herätti paheksuntaa sensoreissa. Lopulta juutalaisilta kiellettiin ammattimainen esiintyminen estradeilla. Viimeinen esiintymistilaisuus Saksassa oli maaliskuussa 1934. Yhtyeen jäsenet jatkoivat tahoillaan seuraajakokoonpanoissa "Meister Sextett" ja "Comedy Harmonists", mutta suosio ei ollut entisen kaltaista.


title: Comedian Harmonists

text: Comedian Harmonists -yhtyeen menestykseikkämmässä kokoonpanossa olivat seuraavat henkilöt:


title: Comedian Harmonists

text: Lisäksi perustajajäseniin kuuluivat Walter Nußbaum ja Theodor Steiner, jotka lähtivät yhtyeestä varhaisessa vaiheessa. Walter Joseph soitti pianoa 1930–1931.


title: Mōri Terumoto

text: Mōri Terumoto (, 22. tammikuuta 1553 – 27. huhtikuuta 1625) oli japanilainen daimio ja Mōri-klaanin johtaja. Hän oli Mōri Takamoton poikaja kuuluisan ruhtinas Mōri Motonarin pojanpoika.


title: Mōri Terumoto

text: Terumoto oli jäsen Toyotomi Hideyoshin nimittämässä viiden vanhemman neuvostossa, jonka tuli hallita valtakuntaa, kunnes vallanperijä Toyotomi Hideyori olisi tarpeeksi vanha. Kun erimielinen neuvosto hajosi kahteen vastakkaiseen leiriin Tokugawa Ieyasun ja Ishida Mitsunarin ympärille, Terumoto valitsi jälkimmäisen. Hän ei kuitenkaan ollut paikalla ratkaisevassa Sekigaharan taistelussa, koska oli tuolloin Osakan linnassa puolustamassa Hideyoria. Taistelu päättyi Ieyasun voittoon, ja Terutomo päätti antautua tälle. Ieyasu antoi Terutomon elää, mutta vähensi Terumoton läänitystä ja jätti tälle vain Nagaton ja Suōn provinssit.


title: Mōri Terumoto

text: Mōri-klaanin johdossa Terumotoa seurasi Mōri Hidenari.


title: Fajr

text: Fajr () on ensimmäinen niistä päivän viidestä rukouksesta, jotka uskontoa harjoittavat muslimit lukevat. Arabian kielessä fajr tarkoittaa aamunkoittoa. Viisi päivittäistä rukousta muodostavat sunnalaisuudessa yhden islamin viidestä peruspilarista ja šiialaisuudessa yhden kymmenestä uskon peruspilarista ("Furū al-Dīn").


title: Fajr

text: Fajr-rukous mainitaan Koraanin suurassa 24 (An-Nuur). Islamin profeetta Muhammadin kahden hadiithin tafsiirissa selitetään, että Jumala arvostaa fajr-rukousta eniten, koska osa ihmisistä nukkuu. Tämän vuoksi fajr on tärkein ja pakollinen yhdessä rukoiltava rukous moskeijassa.


title: Fajr

text: Fajr-rukoukseen kuuluu kaksi fardh raka'aatia. Yhteisrukouksessa rukouksen johtaja (imaami) resitoi ääneen. Fardhien lisäksi suositellaan kahta sunnah raka'aatia.


title: Fajr

text: Fajr rukoillaan aamunkoiton ja auringonnousun välisenä aikana.


title: Fajr

text: Ramadan aikana fajr-rukouksen rukouskutsu ("adhaan") merkitsee pakollisen päivittäisen paaston ("sawm") alkua.


title: Fajr

text: Koraanissa on samanniminen suura Al-Fajr.


title: Fajr

text: Seuraavat fajriin liittyvät sitaatit ovat sunni hadiithien kirjoista. Nämä kirjat kertovat Muhammadin elämästä, hänen perheestään ja hänen seuralaisistaan. Islamin oppineet ovat koonneet ne Muhammadin kuoleman jälkeen. Näihin sitaatteihin kuuluu itse tapahtuman tiedot sekä tieto niistä, jotka kertoivat tapahtumasta. Tällä tavalla pyritään määrittämään hadiithin luotettavuus.


title: Maktab

text: Maktab ( (kirjoitetaan myös: "mekteb", "mektep", "meqteb", "maqtab"), joskus myös kuttab (arabia kielellä: 'koulu'), on arabiankielinen sana, jolla tarkoitetaan alakoulua. Maktab-kouluissa lapsille opetettiin lukemista, kirjoittamista, kielioppia ja islamin perusasioita, kuten Koraanin kertomuksia, mutta usein myös käytännöllisiä ja teoreettisia aineita. 1900-luvulle saakka "maktabit" olivat ainoa muslimimaailman koulumuoto, joka oli avoin kaikille.


title: Kuolemanrangaistus Uudessa-Seelannissa

text: Uudessa-Seelannissa kuolemanrangaistus oli käytössä vuoteen 1989. Ensimmäinen kuolemanrangaistus pantiin toimeen vuonna 1842 ja viimeinen vuonna 1957. Yhteensä Uudessa-Seelannissa teloitettiin 84 henkilöä, joista 83 sai rangaistuksensa murhasta ja yksi maanpetoksesta. Lain mukaan kuolemanrangaistuksia oli mahdollista antaa murhasta, maanpetoksesta ja merirosvouksesta. Kaikki teloitukset tapahtuivat hirttämällä.


title: Kuolemanrangaistus Uudessa-Seelannissa

text: Ensimmäinen kuolemanrangaistuksen johdosta teloitettu oli maori nimeltä Maketu Wharetotara 7. maaliskuuta 1842. Hänet oli tuomittu Thomas Bullin, tämän vaimon Elizabeth Robertonin ja heidän kahden lapsensa murhasta. Lisäksi Maketu oli tappanut Nga Puhi -heimon päällikön tyttären, mutta tätä ei huomioitu rangaistusta annettaessa. Toinen tunnettu maoreihin liittynyt kuolemanrangaistus pantiin toimeen 17. toukokuuta 1866, kun maoripäällikkö Mokomoko ja neljä muuta maoria teloitettiin lähetyssaarnaaja Carl Völknerin murhasta. Mokomokon syyllisyydestä ei kuitenkaan ollut pitäviä todisteita, ja oikeusministeri Doug Graham pyysi hänen jälkeläisiltään anteeksi vuonna 1993.


title: Kuolemanrangaistus Uudessa-Seelannissa

text: Kuolemanrangaistukset pantiin toimeen vuoteen 1862 asti julkisesti, ja viimeinen julkisesti teloitettu oli lippujunkkari James Collins tammikuussa 1862. Hirttäminen vahvistettiin viralliseksi teloitusmuodoksi vasta vuonna 1880, vaikka kaikki aiemmatkin teloitukset olivat tapahtuneet hirttämällä.


title: Kuolemanrangaistus Uudessa-Seelannissa

text: Uuden-Seelannin työväenpuolue oli vastustanut kuolemantuomiota, ja päästyään valtaan vuonna 1935 se muutti kaikki kuolemanrangaistukset elinkautisiksi vankeustuomioiksi. Lisäksi murha poistettiin kuolemanrangaistuksen mahdollistavista rikoksista vuonna 1941. Tämä kuitenkin kumottiin työväenpuolueen menetettyä vallan kansallispuolueelle vuonna 1950, ja vuosien 1951 ja 1957 välillä langetettiin 18 kuolemanrangaistusta, joista pantiin toimeen kahdeksan. Työväenpuolue palasi valtaan vuonna 1957, ja se lakkautti kuolemanrangaistukset seuraavana vuonna.


title: Kuolemanrangaistus Uudessa-Seelannissa

text: Uuden-Seelannin historian viimeinen teloitus tapahtui vuonna 1957, kun Walter Bolton -niminen mies teloitettiin vaimonsa myrkyttämisestä. Teloituksen on väitetty epäonnistuneen ja Boltonin kuolleen tukehtuen hitaasti hirttoköyteen.


title: Kuolemanrangaistus Uudessa-Seelannissa

text: Kansallispuolue palasi jälleen valtaan vuonna 1960, mutta nyt kuolemanrangaistuksella oli vastustajia puolueen sisällä. Vuonna 1961 parlamentissa äänestettiin rikoslain muuttamisesta siten, että kuolemanrangaistus poistettaisiin. Muutos meni läpi 41 edustajan puoltaessa ja 30 vastustaessa sitä. Kuolemanrangaistus maanpetoksesta oli kuitenkin voimassa sitä koskevan lain lakkauttamiseen asti vuoteen 1989.


title: Kuolemanrangaistus Uudessa-Seelannissa

text: Kaikki Uudessa-Seelannissa teloitetut yhtä lukuun ottamatta olivat miehiä. Teloitukset tapahtuivat kymmenessä eri paikassa, joista eniten teloitettiin Aucklandissa (41), Wellingtonissa (17) ja Lytteltonissa (7).


title: Kuolemanrangaistus Uudessa-Seelannissa

text: Kuolemanrangaistuksen ja ylipäätään tuomioiden koventamisen kannatus on lisääntynyt paljon julkisuutta saaneiden tai erityisen raakojen rikosten yhteydessä. Kovempien rangaistusten on uskottu vaikuttavan rikollisuuteen ehkäisevästi. Vuonna 2005 TVOne-kanavalla esitetyssä "Close Up" -ohjelmassa kysyttiin katsojien mielipidettä kuolemanrangaistuksen uudesta käyttöönotosta Uudessa-Seelannissa. 9 685 vastaajasta 7 063 vastasi kannattavansa ja 2 622 vastasi vastustavansa ajatusta. Toisaalta vuotta aiemmin One News Network ja Colmar Brunton Pollsin tekemän 1 000 henkilöä käsittäneen kyselyn mukaan vain 28 prosenttia vastaajista kannatti kuolemanrangaistuksen ottamista uudelleen käyttöön.


title: Pointe de l’Au

text: Pointe de l'Au on vuori Chablaisin Alpeilla, Valais'n kantonissa, Sveitsissä. Sen korkeus merenpinnan tasosta on 2 152 metriä.


title: Mossette

text: Mossette on vuori Chablaisin Alpeilla, Sveitsin ja Ranskan rajalla. Sen korkeus merenpinnan tasosta on 2 277 metriä.


title: Seohyun

text: Seohyun (oikealta nimeltään Seo Ju-hyun, , s. 28. kesäkuuta 1991) on eteläkorealainen laulaja ja näyttelijä. Hänet tunnetaan yhtyeestä Girls’ Generation ja sen aliryhmästä TTS.


title: Seohyun

text: Seohyun syntyi Soulissa Etelä-Koreassa 28. kesäkuuta 1991.


title: Seohyun

text: Hänen äitinsä Kim Young-ah on pianonopettaja, joka opetti Seohyunia tämän ollessa viisivuotias. Seohyun on perheensä ainoa lapsi.


title: Seohyun

text: SM Entertainmentin kykyjenetsijä löysi peruskoulussa opiskelevan Seohyunin junamatkansa aikana, ja kannusti häntä koe-esiintymään yhtiöön. Seohyun koe-esiintyi yhtiölle vuonna 2003, ja pääsi sisään. Hän lauloi koe-esiintymisessään lastenlauluja toisin kuin muut pyrkijät, jotka lauloivat popkappaleita. Seohyun kävi Soulin keskikoulua ja Daeyoungin lukiota ennen siirtymistään Jeonjun taidelukioon, josta hän valmistui vuonna 2010. Hän valmistui Donggukin yliopistosta vuonna 2014, suorittaen näyttelemisen tutkinnon ja saaden saavutuspalkinnon yliopiston päättäjäisissä. Girls' Generationin jäsen Yoona kävi myös samaa yliopistoa.


title: Seohyun

text: Seohyun aloitti koulutuksensa SM Entertainmentissa liityttyään yhtiöön. Hänet valittiin Girls' Generationin jäseneksi vuonna 2007. Silloin yhdeksänjäseninen tyttöyhtye debytoi 5. elokuuta 2007.


title: Seohyun

text: Vuonna 2010 Seohyun esiintyi MBC:n tosi-tv-ohjelmassa "We Got Married" CN Bluen laulaja Jung Yong-hwa parinaan. He esittivät yhdessä olevaa pariskuntaa kuvaten millaista elämä olisi, jos he olisivat naimisissa.


title: Seohyun

text: Seohyun julkaisi soolokappaleen "It's Okay Even If It Hurts" televisiodraamaan "Kim Soo Ro" vuonna 2010, ja kappaleen "I'll Wait for You" televisiosarjaan "Fashion King". Seohyun on julkaissut uransa aikana useita duettoja: "Journey" TVXQ:n kanssa televisiodraamaan "Paradise Ranch", "Dreams Comes True" Super Juniorin Donghaen kanssa vuoden 2011 Aasian musiikkifestivaaleille, "The Magic of Yellow Ribbon" Kim Hyun Joongin kanssa "The Face Shopin" mainokseen ja "Don't Say No" Brown Eyesin Yoon Gunin kanssa. Hän lauloi myös kappaleen "JjaRaJaJja" Joo Hyun-min kanssa, joka sai ehdokkuuden vuoden 2009 Mnetin palkintogaalassa kategoriassa Vuoden trot-musiikki. Seohyun on duetoinut myös Girls' Generationin jäsenten kanssa kappaleissa "Oppa Nappa" ja "It's Fantastic" Jessican ja Tiffanyn kanssa. Vuonna 2010, hän osallistui projektiin G-20 lisätäkseen yleisön osallistumista Soulissa vuonna 2010 järjestettyyn tapaamiseen kappaleella "Let's Go". Hän lauloi myös kappaleen "S.E.O.U.L" (yhdessä Super Juniorin ja Girls’ Generationin jäsenten kanssa) edistääkseen Soulin kaupungin turismia.


title: Seohyun

text: Seohyun ja Taeyeon valittiin ääninäyttelijöiksi koreaksi dubattuun animaatioelokuvaan "Itse ilkimys" (2010) ja sen jatko-osaan "Itse ilkimys 2" (2013). Taeyeon ääninäytteli Margoa ja Seohyun Margon nuorempaa siskoa Edithiä. Seohyun näytteli ensimmäisen kerran SBS:n televisiodraamassa "Passionate Love". Hän näytteli sivuhenkilöä Han Yoo Rim, joka on Sung Hoonin esittämän miespääosan ensirakkaus. Seohyun ja Sunny toimivat myös taustajuontajina MBC:n tosi-tv-ohjelmassa "Real Men". Seohyun muodosti yhdessä Girls’ Generationin jäsenten Taeyeonin ja Tiffanyn kanssa aliryhmän nimeltä TTS vuonna 2012. Ryhmä julkaisi ensimmäisen minialbuminsa "Twinkle" samana vuonna, ja toisen minialbuminsa "Holler" vuonna 2014. He juonsivat MBC:n musiikkiohjelmaa "Music Core" vuoden 2012 helmikuusta vuoden 2013 huhtikuuhun. Seohyun juonsi myös väliaikaisesti MBC:n musiikkiohjelmaa "2012 Gayo Daejun" Lee Joonin, Boomin ja Lee Hwijaen kanssa.


title: Seohyun

text: Seohyun sanoitti kappaleet "Baby Maybe" ja "XYZ" yhdessä Sooyoungin ja Yurin kanssa Girls' Generationin neljännelle koreankieliselle albumille "I Got a Boy". Hän kirjoitti myös sanat TTS:n minialbumin "Holler" kappaleeseen "Only U". Hän ilmaisi sanoitusten olevan "rakkauden vilpittömyydestä, tosirakkaudesta. Siitä, kun rakastut useasti, mutta elämässäsi on aina joku tietty jota et unohda. Ja siitä, että haluan löytää sen tietyn oikean, kaikista niistä ihmisistä joita tapaan elämässäni, ja pitää hänet siellä ikuisesti."


title: Seohyun

text: Seohyun on ilmaissut mielenkiintoa musikaalien tekoon. Laulaja jopa tunnusti toiveensa esittää koreankieliset versiot musikaaleista "Chicago", "Wicked" ja "42nd Street" jonain päivänä. Vuonna 2014 Seohyun sai pääroolin musikaalissa "Moon Embracing the Sun", joka perustuu samannimiseen novelliin. Myöhemmin hän sai myös pääroolin koreankielisestä versiosta musikaalista Tuulen viemää. Vuoden 2014 myöhemmällä vuosipuoliskolla, Seohyun esiintyi Taeyeonin ja Tiffanyn kanssa tosi-tv-ohjelmassa "The TaeTiSeo". Ohjelma näytti lähikuvaa ja henkilökohtaista puolta heidän normaalista arjestaan. Samana vuonna Seohyun esiintyi MBC:n tosi-tv-ohjelmassa "Infinity Challenge" eteläkorealaisen yhtyeen S.E.S. jäsenen Eugenen tilalla, joka ei raskautensa vuoksi päässyt osallistumaan ohjelmaan.


title: Seohyun

text: Seohyunin ensimmäinen sooloalbumi, "Don't Say No", julkaisiin tammikuun 17. päivä. Myös ensimmäinen single kantoi samaa nimeä. Albuminen seitsemästä kappaleesta kuuden kirjoittamiseen Seohyun on osallistunut, ja yhdellä kappaleista vierailee laulaja Eric Nam.


title: Seohyun

text: Vuonna 2010 Soulin koululautakunta nimesi Seohyunin Etelä-Korean hyväntahdonlähettilääksi levittämään sanaa koululiikunnasta. Seohyun nimitettiin Unicefin lähettilääksi vuonna 2011. Myöhemmin hänet nimitettiin hyväntahdonlähettilääksi Expo-maailmannäyttelyssä vuonna 2012. Seohyun lahjoitti 100 miljoonaa Etelä-Korean wonia Donggukin yliopistolle köyhien opiskelijoiden auttamista varten. Seohyun ilmaisi olleensa "halukas auttamaan opiskelijoita joilla on suuri unelma, mutta eivät voi muuta kuin luopua koulutuksestaan perheasioidensa takia." Vuonna 2014 Seohyun osallistui hyväntekeväisyyskonsertiin "Happy Day", ja lahjoitti osan omaisuudestaan tukeakseen syyrialaisia pakolaislapsia.


title: Andreas (Kreikan ja Tanskan prinssi)

text:
Prinssi Andreas (2. helmikuuta 1882 – 3. joulukuuta 1944) oli Kreikan ja Tanskan prinssi. Hän oli Kreikan kuninkaan Yrjö I:n ja Venäjän Aleksanteri II:n sisarentyttären, suuriruhtinatar Olga Konstantinovnan poika. Hänellä oli seitsemän sisarusta. Prinssi Andreas oli naimisissa Battenbergin prinsessa Alicen kanssa. Yksi heidän lapsistaan on Kuningatar Elisabet II:n puoliso Edinburghin herttua, Prinssi Philip.
Prinssi Andreas sai syyt niskoilleen Kreikan hävittyä sodan Turkkia vastaan ja joutui perheineen vuonna 1922 maanpakoon.


title: Varg Veum

text: Varg Veum on sarja rikosromaaneja, jotka on kirjoittanut Gunnar Staalesen. Romaanit kertovat Norjan länsirannikolla Bergenin kaupungissa asuvasta yksityisetsivästä "Varg Veumista". Kirjoja on käännetty usealla kielelle, muun muassa englanniksi, saksaksi, ruotsiksi ja tanskaksi.


title: Varg Veum

text: Useista romaaneista on tehty elokuvia. Osa elokuvista on saanut Norjassa teatterilevityksen, osa on julkaistu suoraan videolle. Päärooleja sarjassa esittävät Trond Espen Seim (Varg Veum) ja Bjørn Floberg (Jacob Hamre).


title: Battenbergin prinsessa Alice

text: Battenbergin prinsessa Alice ("Victoria Alice Elizabeth Julia Marie", myöhemmin Kreikan ja Tanskan prinsessa; 25. helmikuuta 1885 – 5. joulukuuta 1969) oli Edinburghin herttuan, Prinssi Philipin äiti ja Prinssi Andreasin puoliso vuodesta 1903 alkaen. Hänen isoisoäitinsä oli kuningatar Viktoria.


title: Battenbergin prinsessa Alice

text: Alicen vanhemmat olivat Battenbergin prinssi Louis ja Hessenin prinsessa Viktoria. He olivat saksalaisia, mutta hänelle annettiin brittiläisen prinsessan kasvatus. Alice oli syntymästään asti kuuro, mutta hän osasi lukea huulilta englantia ja saksaa.


title: Battenbergin prinsessa Alice

text: Vuonna 1902 Alice ihastui prinssi Andreakseen, Kreikan kuninkaan nuorimpaan poikaan, jonka hän tapasi 17-vuotiaana kuningas Edward VII:n kruunajaisissa. Alice meni naimisiin ja sai hänen kanssaan neljä tytärtä, Margaritan, Theodoran, Cecilien ja Sophien, sekä kuopuksena pojan, prinssi Philipin. Vuonna 1921 Kreikan kuningasperhe, johon Alice kuului, karkotettiin Kreikasta, ja he pakenivat Britannian sota-aluksella Pariisiin. Alice perheineen joutui elämään sukulaisten almuilla, mikä stressasi häntä.


title: Battenbergin prinsessa Alice

text:
Alice oli uskonnollinen, mutta hänen uskomuksensa alkoivat muuttua yhä erikoisemmiksi. Hän kuuli kuuroudestaan huolimatta päänsisäisiä ääniä ja uskoi niiden perusteella harrastavansa seksiä Jeesuksen ja muiden uskonnollisten hahmojen kanssa. Vuonna 1930 hänellä diagnosoitiin skitsofrenia, ja sairautta hoidettiin Berliinissä. Lääkäri Sigmund Freud piti sairauden aiheuttajana seksuaalisia turhaumia, minkä vuoksi Alice sai kohtuunsa röntgensädehoitoa.
Kun hoito huomattiin tehottomaksi, prinsessa vietiin vasten tahtoaan sveitsiläiseen parantolaan. Hän ei saanut hyvästellä lapsiaan, kuten tuolloin yhdeksänvuotiasta Philipiä, joka vietiin lähdön hetkellä piknikille. Alice oli pakkohoidossa kaksi ja puoli vuotta, ja asia pidettiin salassa. Aviomies Andreas ei virallisesti eronnut vaimostaan mutta muutti rakastajansa kanssa Rivieralle. Philip vietti sisäoppilaitoksen lomat eri sukulaisten hoivissa vailla vakinaista asuntoa.


title: Battenbergin prinsessa Alice

text: Vapauduttuaan vuonna 1932 Alice asui yksin vaatimattomissa saksalaisissa majataloissa, esimerkiksi Kölnissä. Hän tapasi poikansa vuonna 1936 käydessään tyttärensä Cecilien hautajaisissa, sillä Cecilie kuoli lento-onnettomuudessa 26-vuotiaana. Kreikkaan oli palannut monarkia edellisenä vuonna, joten Alice muutti sinne. 16-vuotias Philip ei halunnut tulla mukaan vaan lähti armeijaan. Natsit miehittivät Kreikan vuonna 1941. Alice välitti veljensä lähettämiä ruokapaketteja eteenpäin ja piilotti juutalaisia kotiinsa lähellä Gestapon päämajaa. Hän käytti kuurouttaan tekosyynä olla vastaamatta heränneisiin epäilyihin.


title: Battenbergin prinsessa Alice

text: Toisen maailmansodan jälkeen Alice antoi tiarastaan timantteja poikansa kihlasormusta vasten. Vuonna 1949 Alice myi loput jalokivet ja perusti varoilla uskonnollisen järjestön nimeltä "Martan ja Marian kristitty sisarkunta" sekä luostarin ja lastenkodin Ateenan köyhään lähiöön. Hän ryhtyi luostarin abbedissaksi, mihin hänen äitinsä suhtautui ihmetellen sitä, millainen nunna tupakoi ja pelaa canastaa.


title: Battenbergin prinsessa Alice

text: Vuonna 1967 sotilasjuntta teki Kreikassa vallankaappauksen. Alice oli ensin vastahakoinen lähtemään Kreikasta, mutta Philip lähetti lentokoneen ja vaimonsa kuningatar Elisabetin kehotuksen tulla Britanniaan. Alice muutti Buckinghamin palatsiin Englantiin. Hänellä oli tapana polttaa Woodbine-tupakkaa, ja tupakanhaju tuulahti portaista alakertaan jo ennen häntä itseään. Alice asui palatsissa kaksi vuotta, kunnes hän kuoli 84-vuotiaana vuonna 1969.


title: Battenbergin prinsessa Alice

text: Israelin korkein oikeus palkitsi Alicen kuolemansa jälkeen vanhurskaana kansakuntien joukossa hänen työstään holokaustin uhrien puolesta.


title: Pilatus (vuori)

text: Pilatus on vuori Urin Alpeilla, Luzernin lähellä Sveitsissä. Sen korkein huippu, "Tomlishorn", on 2 128 metriä merenpinnan tasosta. Läheinen "Esel" on 2 119 m mpy.


title: Pilatus (vuori)

text: Hallinnollisesti vuori kuuluu Obwaldenin, Nidwaldenin ja Luzernin kantoneille. Vuoren korkein huippu sijaitsee Obwaldenin ja Nidwaldenin rajalla.


title: Pilatus (vuori)

text: Pilatuksesta tuli matkailukohde, kun vuorelle rakennettiin ensimmäinen hotelli 1850-luvulla ja rautatie 1880-luvulla. Köysirata tehtiin 1950-luvulla.


title: Pilatus (vuori)

text: Pilatusvuorelle pääsee ympäri vuoden köysiradalla Kriensistä. Alpnachstadista vuorelle kulkee toukokuulta marraskuulle Pilatus-Bahnen AG:n, maailman jyrkin, hammasratasjuna. Vuorelle pääsee myös kävellen.


title: Varg Veum – karvas kuolema

text: Varg Veum – karvas kuolema () on vuonna 2007 ilmestynyt norjalainen jännityselokuva, jonka on ohjannut Ulrik Imtiaz Rolfsen.


title: Humaania Päihdepolitiikkaa

text: Humaania Päihdepolitiikkaa ry (HPP) on vuonna 2001 perustettu suomalainen päihdepoliittinen järjestö.


title: Humaania Päihdepolitiikkaa

text: Yhdistyksen päämääränä on edistää haittojenvähentämispolitiikkaa, joka painottuu päihteiden käytön rankaisemisen sijasta ehkäisevään päihdetyöhön ja hoitoon. Yhdistys haluaa tuoda vaihtoehtoisia näkemyksiä nykyiseen suomalaiseen huumekeskusteluun esittämällä vaihtoehdon nollatoleranssipolitiikalle.


title: Humaania Päihdepolitiikkaa

text: Järjestö pyrkii luomaan yhteysverkostoja sekä järjestämään yleisötilaisuuksia ja seminaareja. HPP julkaisee myös tiedotteita, ottaa kantaa lainsäädäntöön ja seuraa aktiivisesti kansainvälistä päihdekeskustelua. Järjestön mukaan kansainvälinen huumeiden täyskielto on epäonnistunut, eikä rangaistusten koventaminenkaan ole saavuttanut toivottuja tuloksia. Täyskiellon korvaavista toimenpiteistä on saatu rohkaisevia kokemuksia. Kansainvälisellä tasolla mm. Kofi Annan sekä joukko nimekkäitä entisiä ja nykyisiä valtionjohtajia ovat puhuneet painokkaasti huumausaineiden täyskieltoa vastaan.


title: Humaania Päihdepolitiikkaa

text: Yhdistyksen edustaja Juha Alakulppi kertoo sanomalehti Kalevan haastattelussa, että haittojen minimoinnin keinona on kontrolli, vastakohtana laittomien markkinoiden kontrolloimattomuudelle. Laittomuudesta seuraa ongelmien hallitsemattomuus. Sitä, miten laillistettu päihdejakelu käytännössä toimisi, hän ei osaa sanoa. Yhdistyksen avainkäsite on "haittojen minimointi".


title: Humaania Päihdepolitiikkaa

text: Humaania päihdepolitiikka ry on suomalaisten kehitysyhteistyötä tekevien järjestöjen kattojärjestö Kepan jäsen. Vuonna 2016 järjestö erosi eurooppalaisesta huumausainepoliittisesta kattojärjestö ENCOD:ista ja liittyi International Drug Policy Consortiumin (IDPC) jäseneksi.


title: Humaania Päihdepolitiikkaa

text: Järjestö on toiminut aktiivisesti osana päihdepoliittista työtä. Melko pian perustamisensa jälkeen järjestö kutsuttiin mukaan sosiaali- ja terveysministeriön päihdepolitiikan ohjausryhmän kokoukseen ja vuonna 2015 se osallistui sosiaali- ja terveysministeriön huumausainepoliittisen seminaari- ja kuulemistilaisuuteen. Siellä eri päihdepoliittiset järjestöt ottivat kantaa Suomen päihdepolitiikan suuntaan.


title: Humaania Päihdepolitiikkaa

text: Järjestö on kommentoinut päihdepoliittisia kysymyksiä useasti mediassa. Muun muassa vuonna 2008 järjestö otti kantaa kannabiksen kotikasvatuksen puolesta, viitaten haittojen vähentämiseen. Humaania Päihdepolitiikkaa on kuitenkin korostanut olevansa poliittisen keskustelutavan muuttamiseen tähtäävä järjestö, eikä se ole huumemyönteinen tai huumevastainen.


title: Humaania Päihdepolitiikkaa

text: Vuonna 2003 yhdistys käynnisti Katkolla todellisuus? -kampanjan, jonka tarkoituksena oli nostaa esiin YK:n huumausainesopimusten velvoittaman politiikan tehottomuus ja esitellä sen aiheuttamia ongelmia. Kampanja oli osa Euroopan laajuista kansalaisjärjestöjen yhteiskampanjaa, joka nosti esille nykyisen huumepolitiikan luomia ongelmia ja sen kyvyttömyyttä ehkäistä huumeongelmien jatkuvaa pahenemista. Yhdistys julkaisi aiheesta 40 sivuisen pamfletin, joka lähetettiin kaikille kansanedustajille. Osana kampanjaa HPP järjesti huumepoliittisen asiantuntijapaneelin ja keskustelutilaisuuden 12.3.2003 Vanhalla ylioppilastalolla sekä 5.4.2003 Suomen Sosiaalifoorumissa Huumekaupan korruptoivat vaikutukset -seminaarin yhdessä Elämäntapaliiton HuuMaa -projektin ja Youth Against Drugsin Huumeboikotti-kampanjan kanssa. Järjestö on osallistunut useana vuonna myös Maailma kylässä -festivaaliin.


title: Humaania Päihdepolitiikkaa

text: Huhtikuussa 2014 yhdistys järjesti yhdessä Youth Against Drugs ry:n, Suomen kannabisyhdistys ry:n ja Dekriminalisointi-kampanjan kanssa kannabiksen haittojen vähentämiseen keskittyneen Savua ilman tulta -seminaarin, jossa puhuivat muun muassa Markku Soikkeli ja Jussi Perälä.


title: Humaania Päihdepolitiikkaa

text: Vuonna 2015 järjestö jatkoi yhteistyötä Suomen kannabisyhdistyksen kanssa järjestäen päihdepoliittisen vaalipaneelin eduskuntaavaalien tiimoilta. Vaalipaneeliin osallistuivat kaikki eduskuntapuoleet kokoomusta lukuun ottamatta.


title: Wilh. Andsténin Tehdas

text: Wilh. Andsténin Tehdas Oy oli Helsingin Sörnäisissä vuosina 1842–1918 toiminut kaakelitehdas. Tehtaan johtajina toimivat Gabriel Wilhelm Andstén vuosina 1842–1890, Otto Andstén 1890–1916 ja Curt Andstén 1916–1918. Tehtaalla valmistettiin uunikaakeleita, seinä- ja lattialaattoja, taloustavaroita ja pienoispatsaita. Tehtaan valmistamat jugend-ajan kaakeliuunit olivat suunnittelultaan korkeatasoisia.


title: Wilh. Andsténin Tehdas

text: Kaakeli- ja fajanssitehdas aloitti toimintansa silloisella Kulmavuoren alueella kaupungin ulkopuolella vuonna 1842 ja jo seuraavana vuonna se valmisti 50 000 kaakelia vuodessa. Se kohosi 1870-luvulla alansa johtavaksi toimijaksi Suomessa. Työntekijöitä oli noin sata. Tehdas, sen voimaanlähteenä toiminut tuulimylly sekä työntekijöiden ja johtajan asunnot sijaitsivat kaikki Hämeentien varrella nykyisen korttelin 288 alueella. Suurin osa korttelia siirtyi myöhemmin osuustukkukauppa OTK:n haltuun.


title: Wilh. Andsténin Tehdas

text: Epäsuotuisan suhdannekehityksen ja yrityksen velkaisuuden seurauksena tehtaan toiminta supistui vuodesta 1912 alkaen, kunnes se lopulta jouduttiin myymään. Turun kaakelitehdas Oy hankki Wilh. Andsténin tehtaan omistukseensa vuonna 1918 ja yhdisti sen omistamaansa Tikkurilan kaakelitehtaaseen. Wilh. Andsténin tehtaan toimintaa jatkettiin Tikkurilassa nimellä Wilh. Andsténs Fabriksaktiebolag Dickursby aina vuoteen 1937 asti.


title: Voimistelu kesäolympialaisissa 1952 – naisten joukkuekilpailu

text: Naisten voimistelun joukkuekilpailun parhaat maat Helsingin olympiakisoissa olivat Neuvostoliitto, Unkari ja Tšekkoslovakia. Joukkueita kilpailuun osallistui kaikkiaan kuusitoista. Joukkueeseen sai maksimissaan kuulua kahdeksan urheilijaa ja joukkueen tulokseen laskettiin mukaan kuuden parhaan urheilijan yhteistulos lisättynä yhteisvoimistelun pisteillä.


title: Yleisurheilun alle 20-vuotiaiden Euroopan-mestaruuskilpailut 2007

text: Vuoden 2007 yleisurheilun alle 20-vuotiaiden Euroopan-mestaruuskilpailut käytiin 19.–22. heinäkuuta Hengelossa, Alankomaissa.


title: Voimistelu kesäolympialaisissa 1952 – naisten yhteisvoimistelu

text: Naisten yhteisvoimistelu kilpailu oli toinen joukkuelaji Helsingin olympiakisojen naisten voimistelussa. Joukkueita kilpailuun osallistui kaikkiaan 16. Yhteisvoimistelun pisteet laskettiin mukaan myös varsinaiseen joukkuekilpailuun.


title: Huittisten hirvenpää

text: Huittisten hirvenpää on hirvenpäätä esittävä kiviveistos, joka löytyi vuonna 1903 Huittisten Palojoelta Malmin torpan perunamaasta. Löydös on herättänyt suurta kansainvälistäkin huomiota ja on edelleen tunnetuin suomalainen muinaislöytö. Se ajoitetaan mesoliittiselle kivikaudelle.


title: Huittisten hirvenpää

text: Torppari Heikki Malmin renki Kustaa Mäenpää oli kunnostamassa peltoa perunamaaksi, kun esine löytyi. Vuonna 1904 Malmi vei kiviesineen Turun markkinoille, jossa se herätti mielenkiintoa. Kivi vaihtoi omistajaa viidellä markalla ja päätyi Turun kaupungin historiallisen museon ja myöhemmin kansallismuseoon kokoelmiin. Huittisten museolla on kokoelmissaan veistoksen jäljennös.